Άξια Λόγου: Μαΐου 2013\n(ΕΚΔΟΣΕΙΣ ΠΑΤΑΚΗ, 2012, σελ. 15-18)\nΑναρτήθηκε από Δημήτρης στις 10:34 π.μ. 1 σχόλιο:\nΣΩΚΡΑΤΗΣ: Λοιπόν, Χαρμίδη, είπα το ίδιο συμβαίνει και σχετικά με αυτό το ξόρκι (και το ταύτης της επωδής). Όσο για μένα, το έμαθα εκεί κάτω, στη διάρκεια της εκστρατείας, από έναν θράκα γιατρό, τον Ζάλμοξη, που λένε ότι κάνει την ψυχή αθάνατη.\nΤούτος λοιπόν ο Θράκας λέει ότι οι Έλληνες [γιατροί] έχουν δίκιο να ισχυρίζονται όσα μόλις είπα. «Όμως, συνέχισε ο Ζάλμοξις, ο βασιλιάς μας, που είναι θεός, ισχυρίζεται ότι όπως ακριβώς δεν μπορεί να φροντίσει κανείς τα μάτια χωρίς [να φροντίσει] το κεφάλι, ούτε επίσης το κεφάλι χωρίς [να φροντίσει] το σώμα, με τον ίδιο τρόπο δεν μπορεί να ξεκινήσει μια θεραπεία για το σώμα χωρίς [να φροντίσει] την ψυχή. Και η αιτία για την οποία οι περισσότερες ασθένειες δεν θεραπεύονται στην Ελλάδα είναι ότι οι Έλληνες παραμελούν το όλο που πρέπει να φροντίζουμε, αφού όταν το όλο αυτό δεν έχει καλή υγεία είναι αδύνατον να υγιαίνει και το μέρος. Πράγματι, έλεγε, όλα απορρέουν από την ψυχή, η υγεία και οι ασθένειες του σώματος και του ανθρώπου, και όλα προέρχονται από εκεί, όπως [προέρχεται] από το κεφάλι ότι έχει σχέση με την όραση. Συνεπώς, πρέπει να φροντίζουμε κυρίως και πάνω απ’ όλα την ψυχή, αν θέλουμε να βρίσκονται σε καλή κατάσταση τόσο το κεφάλι όσο και το υπόλοιπο σώμα. Η ψυχή όμως, αγαπητέ μου, έλεγε θεραπεύεται με κάποια ξόρκια και τα ξόρκια αυτά είναι οι ωραίοι λόγοι. Οι ωραίοι λόγοι βοηθούν να γεννηθεί μέσα στην ψυχή η σωφροσύνη, η παρουσία της οποίας καθιστά πιο εύκολη τη θεραπεία τόσο του κεφαλιού όσο και του υπόλοιπου σώματος».\nΚαθώς λοιπόν μου μάθαινε το φάρμακο και τα ξόρκια, έλεγε: «Με τούτο το φάρμακο λοιπόν πρόσεξε μην σε πείσει κανένας να θεραπεύσεις το κεφάλι του χωρίς να σου έχει πρώτα παραδώσει την ψυχή του για να τη θεραπεύσεις με το ξόρκι». Και συμπλήρωσε: «Πράγματι, σήμερα το λάθος είναι ότι μερικοί ισχυρίζονται πως είναι γιατροί για να μπορούν να προσφέρουν στους ανθρώπους τη σωφροσύνη και την υγεία, ανεξάρτητα τη μία από την άλλη». Με συμβούλευσε επίμονα να μην πειστώ να πράξω διαφορετικά από κανένα, όσο πλούσιος ή ευγενής κι αν είναι αυτός.\nΕγώ θα ακολουθήσω τη συμβουλή του, γιατί του το ορκίστηκα και είμαι δεσμευμένος να υπακούσω. Όσο για σένα, αν δεχτείς, σύμφωνα με τις συμβουλές του ξένου, να παραδώσεις την ψυχή σου στα ξόρκια του Θράκα, θα σου δώσω τούτο το φάρμακο για το κεφάλι. Διαφορετικά, αγαπητέ μου Χαρμίδη, δεν θα μπορέσω να κάνω τίποτα για σένα.\n(Χαρμίδης, 156 d 3 – 153 c 6)\nΠροκειμένου να γίνει κατανοητό το χωρίο αυτό πρέπει να τοποθετηθεί στα συμφραζόμενά του. Ο Χαρμίδης […] βρίσκεται στην εφηβική του ηλικία όταν συναντά τον Σωκράτη στην Αθήνα, στην παλαίστρα του Ταυρέα […] Ο νεαρός παραπονιέται ότι υποφέρει από πονοκεφάλους και ρωτάει τον Σωκράτη αν ξέρει κάποιο φάρμακο. Ο τελευταίος μόλις έχει επιστρέψει από την Ποτείδαια, μια θρακική πόλη στον ισθμό της Χαλκιδικής, όπου είχε υπηρετήσει ως οπλίτης κατά την πολιορκία του 431 με 429 π.Χ., στη διάρκεια της οποίας η Αθήνα υπέταξε αυτήν την πόλη που είχε αμφισβητήσει την κυριαρχία της. Έχοντας υπηρετήσει λοιπόν στη Θράκη, κάνει λόγο στον Χαρμίδη για το φάρμακο και την επωδή που έφερε από εκεί.\n[…] το ενδιαφέρον αυτού του κειμένου βρίσκεται στην αντίθεση που εκθέτει ο Σωκράτης ανάμεσα στο φάρμακο, απαραίτητο για την υγεία του σώματος και την επωδή, απαραίτητη προκειμένου η ψυχή να γεννήσει τη σοφία (σωφροσύνη). […]\nΟ Πλάτων επανέρχεται και αναπτύσσει την ίδια ιδέα στο παρακάτω χωρίο του Ευθύδημου:\nΣΩΚΡΑΤΗΣ: Πράγματι, Κλεινία, οι άνθρωποι αυτοί, οι κατασκευαστές λόγων, μου φαίνονται και μένα, κάθε φορά που συναναστρέφομαι μαζί τους, πάρα πολύ σοφοί και η ίδια η τέχνη τους μοιάζει να είναι υπέροχη και θεία. Το γεγονός αυτό δεν πρέπει να μας εκπλήσσει. Διότι πρόκειται για ένα μέρος από την τέχνη που ασχολείται με τα ξόρκια και υπολείπεται από αυτή μόνο κατά πολύ λίγο. Διότι η τέχνη που ασχολείται με τα ξόρκια είναι η τέχνη του να γητεύει κανείς τα φίδια, τις αράχνες, τους σκορπιούς και τα άλλα άγρια θηρία, όπως επίσης και τις ασθένειες, ενώ η άλλη [η τέχνη των κατασκευαστών λόγων] είναι η τέχνη του να γοητεύει κανείς τους δικαστές, τα μέλη της εκκλησίας και όλα τα υπόλοιπα πλήθη, αποτελώντας, για όλους αυτούς ένα είδος παραίνεσης (παραμυθία).\n(Ευθύδημος, 289 e 1 – 290 a 4)\nΟ Σωκράτης παρουσιάζει λοιπόν την τέχνη όσων κατασκευάζουν λόγους ως ένα μέρος της τέχνης των επωδών, η οποία ορίζεται, με τη σειρά της, ως η τέχνη που γητεύει τα άγρια θηρία και εξορκίζει τις αρρώστιες. Η αναφορά αυτή στα άγρια θηρία αποτελεί ένα στοιχείο, κεφαλαιώδους σημασίας, καθώς μας παραπέμπει, μέσα από τα συγκεκριμένα συμφραζόμενα στο ακόλουθο χωρίο από τον Τίμαιο (70d 7 – 72b 5), όπου το επιθυμητικό μέρος της ανθρώπινης ψυχής περιγράφεται ως άγριο θηρίο, αγκιστρωμένο στη φάτνη του, στην περιοχή που βρίσκεται ανάμεσα στο διάφραγμα και τον ομφαλό.\nΤΙΜΑΙΟΣ: Από την άλλη μεριά, το μέρος της ψυχής που επιθυμεί τροφές και ποτά, και όσα άλλα έχει ανάγκη η σωματικά φύση τα τοποθέτησαν [οι βοηθοί του δημιουργού] στο χώρο ανάμεσα στο διάφραγμα και στο όριο του ομφαλού και κατασκεύασαν σε όλο αυτόν το χώρο, ένα είδος φάτνης για [να εξασφαλίσουν] τη θρέψη του σώματος. Έδεσαν λοιπόν εδώ, σαν άγριο θηρίο, το μέρος της ψυχής, το οποίο, αν πρόκειται να υπάρχει το ανθρώπινο είδος, πρέπει αναγκαστικά να τρέφεται δεμένο [με την υπόλοιπη ψυχή].\n(Τίμαιος, 70 d 7 – e 5)\nΚαθώς όμως στο χωρίο του Ευθυδήμου, η τέχνη των επωδών ορίζεται ως η τέχνη του γητέματος, δεν πρέπει να μας εκπλήσσει το γεγονός ότι ο Πλάτων αναδεικνύει, με σαφή τρόπο, μια σχέση ανάμεσα στη μετάδοση του μύθου και το γήτεμα, όπως βλέπουμε στο παρακάτω χωρίο από το βιβλίο VIII των Νόμων, που αναφέρεται στη σεξουαλική εγκράτεια:\nΑΘΗΝΑΙΟΣ ΞΕΝΟΣ: Τι λες, λοιπόν; Αυτοί οι άνθρωποι είχαν το σθένος, προκειμένου να επιτύχουν μια νίκη στους αγώνες πάλης ή δρόμου ή άλλου παρόμοιου είδους, να απέχουν από αυτό που η πλειοψηφία θεωρεί ότι είναι ευτυχία, και τα δικά μας παιδιά δεν θα μπορέσουν να φανούν εγκρατή, προκειμένου να επιτύχουν μια πολύ πιο ωραία νίκη, στη γοητεία της οποίας θα τα δέσουμε παρουσιάζοντας την ως πανέμορφη μέσα από μύθους, ιστορίες και τραγούδια\n(Νόμοι VIII 840 b5 – c3)\nΠράγματι, επωδή και γοητεία έχουν και οι δύο ως κοινό στόχο να γιατρέψουν την ανθρώπινη ψυχή από την ασθένεια εκείνη που ονομάζουμε παραλογισμό (Τίμαιος 86 b 2 - 4). Η θεμελιώδης συνεπώς λειτουργία της επωδής που παράγει ο μύθος είναι να επαναφέρει αυτό το μέρος της ανθρώπινης ψυχής υπό τον έλεγχο της λογικής. Αυτό εξάλλου αφήνει να διαφανεί και ο ίδιος ο Πλάτων όταν μας παρουσιάζει την επωδή ως φάρμακο που προορίζεται να βοηθήσει την εμφάνιση της σοφίας μέσα στην ανθρώπινη ψυχή.\n(ΜΕΤΑΙΧΜΙΟ, 2006, σελ. 103 - 107)\nΕτικέτες Μύθος, Πλάτων, Φιλοσοφία\nΣτην ταινία Ωραίος και σέξυ (Play it again Sam), ο Γούντι Άλεν είναι ο Άλαν, ένας ντροπαλός κριτικός κινηματογράφου που έχει σοβαρό πρόβλημα στις σχέσεις του με τις γυναίκες. Έτσι η Λίντα, γυναίκα του καλύτερού του φίλου, προσπαθεί να τον βοηθήσει να βρει γυναίκα σε μια πινακοθήκη:\nΆλαν: Γιατί δεν πάμε να δούμε μήπως παίζει τίποτα και στο μουσείο Μπέρκλεϋ;\nΛίντα: Να μία.\nΆλαν: Φοβερή είναι.\nΛίντα: Πήγαινε μίλα της.\nΆλαν: Πλάκα μου κάνεις;\nΛίντα: Πήγαινε. Κάνε μια προσπάθεια. Γι’ αυτό ήρθαμε. Πήγαινε.\nΆλαν: Είναι ένας θαυμάσιος Πόλλοκ.\nΚοπέλα: Ναι, είναι.\nΆλαν: Εσένα τι σου λέει;\nΚοπέλα: Επαναπροσδιορίζει την αρνητικότητα του σύμπαντος. Το αποκρουστικό, μοναχικό κενό της ύπαρξης. Μια ασημαντότητα. Τη δυστυχία του ανθρώπου εξωθημένου να ζήσει σε μια στείρα, άθεη αιωνιότητα σαν μια μικρή φλόγα που τρεμοσβήνει σ’ ένα αχανές κενό, που βασιλεύει φθορά, τρόμος και εκφυλισμός και σχηματίζει έναν άχρηστο ζουρλομανδύα σε ένα μαύρο σύμπαν.\nΆλαν: Τι κάνεις το Σάββατο;\nΆλαν: Παρασκευή βράδυ;\nΑναρτήθηκε από Δημήτρης στις 10:52 π.μ. Δεν υπάρχουν σχόλια:\nΕτικέτες Άνδρας - γυναίκα, Γούντι Άλεν, Χιούμορ\nΗ πολιτική του Βίσμαρκ πράγματι αντέστρεψε στην Κεντρική Ευρώπη την μέχρι τότε κυρίαρχη τάση προς τον φιλελευθερισμό. Αξιοποιώντας τη στρατιωτική ισχύ της Πρωσίας, κατόρθωσε να πραγματοποιήσει τον μεγαλύτερο πολιτικό άθλο της νεώτερης γερμανικής ιστορίας, την εθνική ενοποίηση. Και το έκανε με τρόπο που χάριζε όλο το γόητρο της επιτυχίας στις συντηρητικές ελίτ της Πρωσίας, παγιώνοντας έτσι την ισχύ τους πάνω σ’ ένα έθνος το οποίο, στην αυγή του 20ου αιώνα, ήταν το πιο βιομηχανικό όλης της Ευρώπης.\nΗ Γερμανία έγινε λοιπόν το πρώτο ισχυρό βιομηχανικό κράτος όπου κυριαρχούσαν θεσμοί και αξίες που πήγαζαν από το προ-φιλελεύθερο και προ-βιομηχανικό της παρελθόν. Αυτό από μόνο του ανάστησε τη δύναμη και των υπολοίπων ευρωπαίων συντηρητικών, που ως τότε έφθινε, καθώς απέδειξε ότι ο εθνικισμός και η εκβιομηχάνιση δεν ευνοούσαν κατ’ ανάγκη τους φιλελεύθερους […]\nΟ Γουλιέλμος Α διόρισε τον Βίσμαρκ πρωθυπουργό της Πρωσίας, τον Σεπτέμβριο του 1862, όχι για να αλλάξει την εξωτερική πολιτική αλλά για να αναχαιτίσει την αυξανόμενη απειλή του φιλελευθερισμού στην ίδια τη χώρα και στην πρωσική βουλή. […] Στις εκλογές του 1861 οι φιλελεύθεροι σάρωσαν, […] Εκλέχτηκαν 256 φιλελεύθεροι βουλευτές έναντι 15 συντηρητικών. […]\nΗ φιλελεύθερη πλειοψηφία στην πρωσική βουλή ήθελε να έχει πραγματικό λόγο στη κυβερνητικές αποφάσεις πράγμα που σήμαινε ότι η συνταγματική αντιπαράθεση ήταν αναπόφευκτη. Ο μονάρχης και οι υποστηρικτές του είχαν σαφή άποψη για το πώς έπρεπε να δουλεύει το σύνταγμα: ο βασιλιάς θα δήλωνε τις επιθυμίες του στους υπουργούς του· αυτοί με τη σειρά τους θα έπρεπε να αναθέτουν στην βουλή την εκτέλεση της βασιλικής βούλησης. Αν τυχόν ένας υπουργός διαφωνούσε με την εντολή του βασιλιά, θα έπρεπε να παραιτηθεί· αν ένα μέλος της βουλής αμφισβητούσε τα λόγια ενός υπουργού, η κατάλληλη απάντηση θα ήταν η μονομαχία. Κάθε συζήτηση ήταν μάταιη· η ανυπακοή ισοδυναμούσε με προδοσία. […]\nΣε αντίθεση με τους αντιδραστικούς συνεργάτες του, ο Βίσμαρκ γνώριζε ότι δεν θα μπορούσε να κυβερνά ενάντια στην αυξανόμενη δύναμη των φιλελεύθερων και του λαού. Αν όμως μπορούσε να αποδείξει την ανωτερότητα των συντηρητικών θεσμών και απόψεων στους αντιπάλους του, και γενικά στους γερμανούς, τότε θα πετύχαινε ίσως να μετατρέψει τη βουλή σε όργανο της βασιλικής βούλησης. Δεν θα μπορούσε να το κάνει αυτό, βέβαια, με φιλελεύθερες μεταρρυθμίσεις· αν όμως κατόρθωνε να αφαιρέσει από τον εθνικισμό τις φιλελεύθερες πινελιές του και να τον μετατρέψει σε υπόθεση του συντηρητισμού, τότε θα μπορούσε να κερδίσει τη συντριπτική λαϊκή υποστήριξη για τους παλαιούς πρωσικού θεσμούς. […]\nΟ Βίσμαρκ σωστά διέβλεψε ότι ο εθνικισμός, ακόμα και για τους περισσότερους φιλελεύθερους, είχε το προβάδισμα έναντι των συνταγματικών μεταρρυθμίσεων. Έτσι, χρησιμοποίησε την αστυνομία και τη λογοκρισία για να φιμώσει τις διαμαρτυρίες τους για την αντισυνταγματική του συμπεριφορά, ενώ ταυτόχρονα έπειθε τους αντιδραστικούς ότι τυχόν σύγκρουση με την Αυστρία θα ήταν για το δικό τους καλό. Η εξωτερική πολιτική, έτσι, έγινε το μέσο με το οποίο ο Βίσμαρκ θα απέφευγε την εσωτερική μεταρρύθμιση. Το 1864 ο πρωσικός στρατός νίκησε τη Δανία και της αφαίρεσε εδάφη που ζούσαν γερμανικοί πληθυσμοί. Η Αυστρία, που φοβόταν τόσο την πρωσική επέκταση όσο και τη γερμανική ενοποίηση υπό την ηγεσία της Πρωσίας, εύκολα σύρθηκε στον πόλεμο. […] Ο πρωσικός στρατός τους νίκησε το 1866, μέσα σε λίγες εβδομάδες. [...] Οι φιλελεύθεροι γερμανοί που κάποτε σιχαίνονταν τον Βίσμαρκ, τώρα έγιναν θαυμαστές του […] Ο Βίσμαρκ έγινε αντικείμενο λαϊκής λατρείας όταν, […] χειρίστηκε επιδέξια τον Ναπολέοντα Γ, παρασύροντας τον στον Γαλλοπρωσικό πόλεμο του 1870. […]\nΗ ανάγκη να ικανοποιήσει τα επιχειρηματικά συμφέροντα των φιλελευθέρων, ώθησαν τον Βίσμαρκ να αγνοήσει τις διαμαρτυρίες της παλαιάς δεξιάς και να ευνοήσει νομοθετικά την βιομηχανική ανάπτυξη […] Οι συντηρητικοί γαιοκτήμονες επίσης δεν παραμελήθηκαν. Κέρδισαν και από την προστασία των δικών τους προϊόντων από τον ανταγωνισμό των φτηνών εισαγόμενων τροφίμων. […]\nΠαρ’ όλες τις προσπάθειες του ωστόσο ο Βίσμαρκ βρισκόταν αντιμέτωπος με μια βουλή την οποία ολοένα δυσκολότερα μπορούσε να χειραγωγήσει. […] Ο καγκελάριος άρχισε να σκέπτεται το πραξικόπημα. […] Καθώς τώρα η Γερμανία ήταν μια ισχυρή και χορτασμένη δύναμη, η κραυγή «Η πατρίς κινδυνεύει!», που παλαιότερα ήταν τόσο χρήσιμη στις προεκλογικές περιόδους για να σπρωχτούν οι αστοί προς τα δεξιά, τώρα ηχούσε κενή περιεχομένου. Ωστόσο το πραξικόπημα αποφεύχθηκε. Το 1888 ο νέος κάιζερ, ο Γουλιέλμος Β, ήθελε να ανεξαρτητοποιηθεί από τον Καγκελάριο του οποίου το τεράστιο γόητρο έκανε αδύνατο κάθε συμβιβασμό μαζί του […] το 1890 ο Κάιζερ έκανε δεκτή την παραίτησή του.\nΜολαταύτα, η πολιτική κληρονομιά του Βίσμαρκ έμεινε ουσιαστικά ανέπαφη μέχρι το 1914, και αργότερα. Στο Δεύτερο Ράιχ, η επιτυχημένη συντηρητική συμμαχία προνομιούχων και πλουσίων παρέμεινε κυρίαρχη. Τη Γερμανία κυβερνούσε μια τάξη αριστοκρατών, στρατηγών και γραφειοκρατών, που αντάλλασαν θέσεις μεταξύ τους […]\n(ΕΚΔΟΣΕΙΣ ΘΥΡΑΘΕΝ, 2009, σελ. 100-111)\nΕτικέτες Ηγεσία, Ιστορία, Πολιτική, Συντηρητισμός\nΕνώ οι περισσότεροι από τους προκατόχους του θεμελίωναν την αληθινή φιλία πάνω σε μια αρετή που αφορούσε ένα εκλεκτό κομμάτι των πολιτών, ο Επίκουρος, περισσότερο προσγειωμένος, έχει τάση να την κάνει προσβάσιμη σε μεγαλύτερο αριθμό, συναρτήσει μικρότερων απαιτήσεων. Από κάποια αποσπάσματα και από αποφθέγματα που μετέφεραν οι μαθητές του, αναδεικνύεται πως, χωρίς απολυτότητα, για αυτόν τον φιλόσοφο «η φιλία είναι το πιο πολύτιμο αγαθό που μας προσφέρει η σοφία για την ευτυχία της ζωής μας». Ενώ προέρχεται από τη χρησιμότητα έχει τάση γρήγορα να καλλιεργείται για τον εαυτό της:\n«Ούτε αυτός που παντού ψάχνει τη χρησιμότητα μπορεί να είναι φίλος, ούτε αυτός που ποτέ δεν συνδυάζει τη φιλία με κάποιο συμφέρον, γιατί ο ένας κάνει τα οφέλη της αντικείμενο κερδοσκοπικής ανταλλαγής και ο άλλος αποστερείται από κάθε μελλοντική ελπίδα (υποστήριξης)».\nΑλλού, προσδιορίζεται πως δεν μπορεί να πρόκειται για απλό υπολογισμό: «Δεν έχουμε τόση ανάγκη τη χρησιμότητα των φίλων μας όσο την εμπιστοσύνη στην υποστήριξη τους». Για τη μια και την άλλη πλευρά η ευχαρίστηση να είναι κανείς βοηθός υπερτερεί της ανάγκης να βοηθηθεί. Επίσης, δεν πρέπει να εγκρίνει κανείς ούτε αυτούς που σπεύδουν ούτε αυτούς που είναι βραδείς στη σύνδεση της φιλίας, «πρέπει μάλιστα να ριψοκινδυνεύσει κανείς για αυτό». Η ευχαρίστηση και η ευτυχία εξαρτώνται από τον αρχικό αυτό κίνδυνο. Ωστόσο ο Επίκουρος συναντά τον Αριστοτέλη στην εκτίμηση πως δεν πρόκειται για άλλη καινούργια ευχαρίστηση, αλλά για επαύξηση κάθε ευχαρίστησης σε σχέση με αυτό που θα ήταν αν είχε βιωθεί μοναχικά. Αυτό ισχύει τόσο για ορισμένες ευχαριστήσεις του σώματος, όπως αυτές του τραπεζιού, όσο και για τις χάρες του πνεύματος που χαρακτηρίζουν τη φιλοσοφική συζήτηση.\nΗ ηθική λοιπόν του Επίκουρου δεν προϋποθέτει ούτε εξαιρετικά χαρίσματα ούτε την παραίτηση από τις επιθυμίες μας, θεωρώντας τις κατώτερες. Μπορεί όμως να μας αποσπάσει από τον αλλοτριωτικό χαρακτήρα μιας συχνά καταπιεστικής ή ιδιοτελούς κοινωνίας. Μπορεί να επεκταθεί στα μέλη περιορισμένων κοινοτήτων, αδιάφορων για την εξουσία, τα πλούτη και τις τιμές. Ελλείψει μιας «πολιτείας όλου του κόσμου» (ουτοπικής), η φιλία «σέρνει πάντα το χορό γύρω του» χωρίς μέσα σε αυτόν να χάνεται. Παρόμοια, ξεφεύγει από την αναταραχή και τα βάσανα των παθών, ειδικότερα του ερωτικού.\n(ΤΟ ΒΗΜΑγνώση, 2007, σελ. 26-28)\nΕτικέτες Επικουρισμός, Φιλία, Φιλοσοφία, Ψυχολογία\nΑναρτήθηκε από Δημήτρης στις 9:24 π.μ. Δεν υπάρχουν σχόλια:\nH ταινία "Before Sunrise" βασίζεται στη συζήτηση μεταξύ δυο νεαρών ανθρώπων, του Jesse (Ethan Hawke) και της Celine (Julie Delpy) που γνωρίζονται σε ένα τρένο. Αυτός γυρνάει στην Αμερική μετά από το ταξίδι του στην Ευρώπη ενώ εκείνη επιστρέφει στο Παρίσι για να συνεχίσει τις σπουδές της. Μέσα στην παρόρμηση της στιγμής και της ηλικίας όμως, της προτείνει να κατέβει μαζί του για μια βόλτα. Έτσι καταλήγουν σε ένα περίπατο στη Βιέννη συζητώντας μεταξύ των άλλων και για τον τρόπο με τον οποίο δείχνουμε την ενόχληση μας για τον άλλο, καθώς, και για τη συμπεριφορά των ανδρών που ενοχλεί τις γυναίκες:\nCeline: Όταν αρχίζω να βγαίνω ραντεβού με κάποιον, αισθάνομαι σαν στρατηγός. Καταστρώνω σχέδια και στρατηγικές τακτικές … πώς να μάθω τα αδύναμα σημεία του, τι τον ενοχλεί, πως θα τον κατακτήσω.\nJesse: Είναι απαίσιο.\nCeline: Αν ήταν να μείνουμε μαζί για πάντα … τι θα ήταν το πρώτο πράγμα που θα σε εξόργιζε πάνω μου;\nJesse: Δεν θα απαντήσω σ’ αυτή την ερώτηση, έβγαινα κάποτε μ’ ένα κορίτσι που μου έκανε συνεχώς την ίδια ερώτηση. «Τι σ’ ενοχλεί πάνω μου;» στο τέλος της είπα, «Δεν νομίζω ότι αντέχεις εύκολα την κριτική». Γίνεται λοιπόν, έξω φρενών και χωρίζει μαζί μου. Αλήθεια λέω. Αυτό που αναζητούσε … ήταν μια δικαιολογία για να μου πει τι την ενοχλούσε πάνω μου. Αυτό θέλεις εσύ τώρα;\nJesse: Είναι κάτι που σε ενοχλεί πάνω μου;\nJesse: Τι είναι αυτό που σε ενοχλεί πάνω μου;\nCeline: Τίποτα απολύτως.\nJesse: Αν ήταν να σ’ ενοχλήσει κάτι, τι θα ήταν αυτό;\nCeline: Αν ήταν να μ’ ενοχλήσει κάτι, αν έπρεπε να το σκεφτώ … θα έλεγα ότι δεν μ’ άρεσε η αντίδρασή σου προηγουμένως … Έκανες λίγο σαν κοκόρι.\nJesse: Πως κάνει δηλαδή το κοκόρι;\nCeline: Μυξόκλαιγες σαν το αγόρι που δεν τραβάει αποκλειστικά την προσοχή όλων.\nJesse: Τώρα μάλιστα! …\nCeline: Έκανες σαν το παιδάκι δίπλα απ’ το παγωτατζίδικο … που κλαίει γιατί η μητέρα του δεν του αγοράζει μιλκσέικ.\nΑναρτήθηκε από Δημήτρης στις 1:04 μ.μ. Δεν υπάρχουν σχόλια:\nΔεν κατηγορούμε τη φύση για ανηθικότητα όταν στέλνει μια καταιγίδα και μας κάνει μούσκεμα: γιατί τότε αποκαλούμε τον επιβλαβή άνθρωπο ανήθικο; Επειδή δεχόμαστε στην πρώτη περίπτωση την αναγκαιότητα και στη δεύτερη μια ελεύθερη βούληση που διατάζει εθελούσια. Αλλά η διάκριση αυτή είναι λάθος. Επιπλέον, ακόμη και η εκ προθέσεως πρόκληση βλάβης δεν ονομάζεται ανήθικη σ’ όλες τις περιπτώσεις· για παράδειγμα, σκοτώνουμε δίχως δισταγμό ένα κουνούπι, επειδή απλώς δεν μας αρέσει το ζουζούνισμά του· τιμωρούμε σκόπιμα τον εγκληματία και του προξενούμε κακό για να προστατέψουμε τον εαυτό μας και την κοινωνία.\nΣτην πρώτη περίπτωση, το άτομο είναι εκείνο που κάνει κακό εκ προθέσεως, για αυτοσυντήρηση ή απλώς για να αποφύγει την απαρέσκεια· στη δεύτερη περίπτωση, το κακό το κάνει το κράτος. Κάθε ηθική επιτρέπει την εκ προθέσεως πρόκληση κακού σε περίπτωση αυτοάμυνας· δηλαδή όταν πρόκειται για αυτοσυντήρηση! Αλλά οι δύο αυτές οπτικές είναι επαρκείς για να εξηγήσουν όλες τις κακές πράξεις που κάνουν οι άνθρωποι εναντίον άλλων ανθρώπων. Ο άνθρωπος θέλει να αποκομίσει ευχαρίστηση ή να αποφύγει την απαρέσκεια· κατά κάποια έννοια πρόκειται πάντα για ένα θέμα αυτοσυντήρησης.\nΟ Σωκράτης και ο Πλάτων (Γοργίας, 468) έχουν δίκιο: ότι και αν κάνει ο άνθρωπος, κάνει πάντα το καλό, δηλαδή: κάνει αυτό που του φαίνεται καλό (ωφέλιμο) ανάλογα με το βαθμό της νόησης του, το εκάστοτε μέτρο της ορθολογικότητας του.\n(ΕΚΔΟΤΙΚΗ ΘΕΣΣΑΛΟΝΙΚΗΣ, σελ. 121-122)\nΑναρτήθηκε από Δημήτρης στις 10:15 π.μ. Δεν υπάρχουν σχόλια:\nΕτικέτες Νίτσε, Σωκράτης, Φιλοσοφία\nΣε τι συνίσταται η καλή ή ευτυχισμένη ζωή για τον άνθρωπο; […] Πως μπορούμε, όμως, να ορίσουμε γενικά την καλή ζωή για τον άνθρωπο, όταν οι άνθρωποι φαντάζονται την ευτυχία με εντελώς διαφορετικούς τρόπους; Ο Αριστοτέλης επιχειρεί να παρακάμψει αυτή τη δυσκολία, πρώτον διατυπώνοντας έναν αδρομερή ορισμό της ανθρώπινης ευτυχίας, δεύτερον θεμελιώνοντας αυτόν τον ορισμό σε γνωρίσματα κοινά σε όλους τους ανθρώπους, και τρίτον αφήνοντας εντός του ορισμού κάποιο περιθώριο για διαφορετικές ατομικές ικανότητες.\nΑποφασιστικής σημασίας για τον ορισμό της ανθρώπινης ευτυχίας είναι το λεγόμενο επιχείρημα του έργου, που απαντά σε διάφορες εκδοχές στο έργο του Αριστοτέλη (Ηθικά Ευδήμεια 1218b κ.ε., Ηθικά Νικομάχεια 1097b 22κ.ε., 1106a 15 κ.ε.). Η λέξη έργον δηλώνει τη συγκεκριμένη λειτουργία, αποστολή ή επίδοση κάποιου πράγματος. Η ποιότητα οποιουδήποτε πράγματος εξαρτάται από την ιδιαίτερη λειτουργία ή επίδοση του, όπως η ποιότητα του μαχαιριού καθορίζεται από την ικανότητα του να κόβει και η ποιότητα του ματιού από την ικανότητα του να βλέπει. Κάθε πράγμα βρίσκεται σε καλή κατάσταση, αν επιτελεί κατά τον καλύτερο τρόπο το ιδιαίτερο έργον του. Αν λοιπόν κάθε πράγμα έχει μια ιδιαίτερη επίδοση ή ικανότητα, πρέπει να υπάρχει η δυνατότητα να προσδιορίσουμε ένα παρόμοιο έργον και για τον άνθρωπο γενικά. Και εφόσον η καλή κατάσταση οποιουδήποτε πράγματος καθορίζεται από το έργον του, πρέπει να υπάρχει η δυνατότητα να προσδιορίσουμε με αυτόν τον τρόπο και για τον άνθρωπο την καλή ζωή, δηλαδή την ευδαιμονίαν του.\nΣε τι συνίσταται η ιδιαίτερη ικανότητα του ανθρώπου; Ο Αριστοτέλης, για να απαντήσει σε αυτό το ερώτημα, ανατρέχει στις διάφορες ικανότητες της ανθρώπινης ψυχής. Πρώτα απ’ όλα ο άνθρωπος ή η ανθρώπινη ψυχή διαθέτει της ζωτικής σημασίας ικανότητες της διατροφής και της ανάπτυξης. Συνιστούν, άραγε, αυτές την ιδιαίτερη επίδοση του ανθρώπου, το έργον του; Όχι, γιατί τις προαναφερθείσες ικανότητες διαθέτουν και όλα τα υπόλοιπα έμβια όντα και φυτά. Τι συμβαίνει όμως με τις αισθήσεις; Ούτε οι αισθήσεις συνιστούν την ιδιαίτερη επίδοση του ανθρώπου, διότι απαντούν και στα υπόλοιπα έμβια όντα. Άρα απομένει μόνο μια ικανότητα: η ικανότητα του ανθρώπου να σκέφτεται και να στοχάζεται, η λογική του (λόγος).\nΣτην ανθρώπινη ψυχή υπάρχουν δύο τμήματα ή λειτουργίες που σχετίζονται με τη λογική. Αφενός υπάρχει ένα τμήμα που είναι το ίδιο έλλογο, δηλαδή διαθέτει λογική. Πρόκειται για την ανώτερη ψυχική δύναμη, καθώς προσπαθεί να ελέγχει κατά το δυνατόν τις παρορμήσεις των υπόλοιπων τμημάτων της ψυχής. Αφετέρου υπάρχει ακόμη ένα τμήμα το οποίο, χωρίς να είναι το ίδιο έλλογο, είναι σε θέση να ακούει τη λογική και να υπακούει σε αυτήν. Πρόκειται προφανώς για το τμήμα της ψυχής που είναι αρμόδιο για τα συναισθήματα και για ορισμένες άλογες επιθυμίες. Αυτό το τμήμα «υπακούει» στο έλλογο τμήμα της ψυχής, στον βαθμό που ανακαλεί τις παρορμήσεις του σύμφωνα με τις «επιταγές» της λογικής. Ιδιαιτερότητα, λοιπόν, του ανθρώπου αποτελεί η λογική του ικανότητα, που εκδηλώνεται με δύο διαφορετικούς τρόπους: ο άνθρωπος διαθέτει, πρώτον, λογική και δεύτερον, συναισθήματα και επιθυμίες που καθοδηγούνται από τη λογική.\nΗ διαπίστωση ότι ο άνθρωπος είναι το μοναδικό πλάσμα που διαθέτει λογική είναι ορθή αλλά όχι αρκετά ακριβής, γιατί το να τη διαθέτει μόνο διαφέρει πολύ από το να τη χρησιμοποιεί. Ο Αριστοτέλης εξελίσσει αυτή τη διαφοροποίηση στη γνωστή διάκριση μεταξύ δυνατότητας (δύναμις) και πραγματικότητας, ενεργητικότητας (ενέργεια). Επειδή ο άνθρωπος διαθέτει λογική και κατά τη διάρκεια του ύπνου του, αλλά δεν τη χρησιμοποιεί, στο επιχείρημα του έργου τονίζεται η πραγματική άσκηση της λογικής δύναμης σε αντιδιαστολή προς την απλή κατοχή της: Άρα, το ζητούμενο έργον του ανθρώπου είναι η ενέργεια του έλλογου τμήματος της ψυχής, καθώς και εκείνου που ακούει τη λογική.\nΚάθε ενέργεια μπορεί να επιτελείται με καλό ή κακό τρόπο. Η καλή κατάσταση ενός πράγματος είναι δεδομένη αν η ιδιαίτερη ενέργεια του επιτελείται με καλό τρόπο. Οι αρχαίοι Έλληνες χρησιμοποιούν τη λέξη αρετή για να δηλώσουν αυτή την εξαιρετικότητα ενός οποιουδήποτε πράγματος, αλλά ταυτόχρονα και την αρετή ή τις αρετές με την έννοια της ανδρείας, της σύνεσης κοκ. Ένας κιθαρωδός, για παράδειγμα επιτυγχάνει την αρετήν του κιθαρωδού, όταν επιτελεί σωστά το ιδιαίτερο έργο του, το παίξιμο της κιθάρας. Αντίστοιχα η αρετή του ανθρώπου ως ανθρώπου μπορεί να περιγραφεί ως επιτέλεση του οικείου έργου του, δηλαδή της έλλογης δραστηριότητας της ψυχής, όχι με έναν οποιονδήποτε αλλά με τον καλύτερο τρόπο.\nΤελικά χαρακτηρίζουμε τη ζωή «ευτυχισμένη» ή «καλή», όχι βάσει των χρονικά περιορισμένων επεισοδίων της ή ενός πρόσκαιρου αισθήματος ευτυχίας αλλά βάσει του συνόλου της. Κατά συνέπεια, στα προαναφερθέντα γνωρίσματα πρέπει να προστεθεί το κριτήριο της σταθερότητας: Η δραστηριότητα του έλλογου τμήματος της ψυχής που επιτελείται σύμφωνα με την αρετήν οφείλει να είναι σταθερή και να χαρακτηρίζει ολόκληρο τον βίο (Ηθικά Νικομάχεια 1098a 18κ.ε.).\nΈτσι εισάγονται όλοι οι παράγοντες τους οποίους χρειάζεται ο Αριστοτέλης για τον καθορισμό της ανθρώπινης ευτυχίας: «Το αγαθό για τον άνθρωπο είναι η δραστηριότητα (ενέργεια) της ψυχής σύμφωνα με την εξαιρετικότητα της (αρετή) ή, αν υπάρχουν πολλά είδη εξαιρετικότητας (αρετής), σύμφωνα με την καλύτερη και τελειότερη – και αυτό καθ’ όλη την διάρκεια του βίου του» (Ηθικά Νικομάχεια 1098a 16κ.ε.). Η αναφορά σε ένα τελειότερο είδος αρετής σχετίζεται προφανώς με το τμήμα της ψυχής που διαθέτει το ίδιο λογική. Η αμφισημία της λέξης αρετή, που δηλώνει αφενός την «εξαιρετικότητα», την «αρίστη κατάσταση» και αφετέρου την «αρετή», είναι ηθελημένη. Αν τα έλλογα τμήματα της ψυχής ενεργούν εξαιρετικά, τότε ο άνθρωπος διαθέτει αρετήν, πράγμα που σημαίνει ταυτόχρονα ότι διαθέτει αρετή ή αρετές.\n(Εκδόσεις οκτώ, 2012, σελ. 23-26)\nΣτην ταινία Ωραίος και σέξυ (Play it again Sam), ο Γούντι Άλεν είναι ο Άλαν, ένας ντροπαλός κριτικός κινηματογράφου που έχει σοβαρό πρόβλημα στις σχέσεις του με τις γυναίκες. Είναι εντελώς προσκολλημένος στη δουλειά του και στην αγαπημένη του ταινία, την Καζαμπλάνκα. Η γυναίκα του, Νάνσυ τον εγκαταλείπει και κάνει αίτηση διαζυγίου. Ανίκανος να διαχειριστεί αυτή τη συναισθηματική κρίση, ψάχνει καταφύγιο στην αγαπημένη του ταινία και φαντασιώνεται ότι ο Χάμφεϊ Μπόγκαρντ είναι στο πλάι του δίνοντας του συμβουλές όσον αφορά τις γυναίκες:\nΆλαν: Ξέρουν ποιος το έκανε;\nΛίντα: Δεν έχουν ιδέα. Πρέπει να είναι πολύ έξυπνος.\nΆλαν: Πρέπει να είσαι γάτα για να έχεις βιάσει τόσες και να μη σε πιάσουν.\nΛίντα: Αν κάποιος προσπαθούσε να με βιάσει θα το ̓ παιζα συγκαταβατικά και τότε θ’ άρπαζα κάτι βαρύ και θα του το κοπανούσα. … Εκτός αν το ήθελα, βέβαια.\nΆλαν: Λένε ότι είναι η κρυφή επιθυμία κάθε γυναίκας.\nΛίντα: Εξαρτάται ποιος είναι ο βιαστής.\nΆλαν: Γιατί αναλύουμε άρρωστα θέματα; Δεν υπάρχει περίπτωση να σε βιάσουν.\nΛίντα: Όχι με την τύχη που έχω. … Έχω χαλαρώσει. Το ποτό πρέπει να με βάρεσε. Νιώθω μια ζάλη.\nΧ. Μπόγκαρντ: Φίλησέ την.\nΆλαν: Δεν γίνεται.\nΧ. Μπόγκαρντ: Είναι έτοιμη.\nΆλαν: Πως μπορείς να είσαι τόσο σίγουρος;\nΧ. Μπόγκαρντ: Σιγουρότατος, πίστεψέ με.\nΆλαν: Θα αντισταθεί.\nΧ. Μπόγκαρντ: Περιμένει. Και μην τα θαλασσώσεις.\nΆλαν: Θα προσπαθήσω, αλλά με το μαλακό. Αν αρχίσει να φωνάζει θα της πω πως έκανα πλάκα. …\nΕτικέτες Γούντι Άλεν, Κινηματογράφος, Σεξουαλικότητα, Χιούμορ, Ψυχολογία\nΟ πατέρας της φιλελεύθερης θεωρίας του 17ου και 18ου αιώνα ήταν ο Λοκ. […] Οι πολιτικές πεποιθήσεις του περιέχονται κυρίως στη Δεύτερη διατριβή για την πολιτική διακυβέρνηση που δημοσιεύτηκε το 1690. Στο έργο αυτό ο Λοκ ανέπτυξε μια θεωρία περιορισμένης κρατικής εξουσίας, που χρησιμοποιήθηκε για να δικαιολογήσει το νέο σύστημα κοινοβουλευτικής κυριαρχίας που εγκαθιδρύθηκε στην Αγγλία ως αποτέλεσμα της Ένδοξης Επανάστασης.\nΥποστήριξε ότι, αρχικά, όλοι οι άνθρωποι ζούσαν σε μια φυσική κατάσταση, στην οποία κυριαρχούσε απόλυτα η ελευθερία και η ισότητα, χωρίς να υπάρχει κανενός είδους κράτος ή διακυβέρνηση. Ο μόνος νόμος ήταν ο νόμος της φύσης, τον οποίο κάθε άτομο επέβαλε για λογαριασμό του, προκειμένου να προστατέψει τα φυσικά του δικαιώματα στη ζωή, την ελευθερία και την ιδιοκτησία. Δεν πέρασε πολύς καιρός, ωστόσο, προτού οι άνθρωποι αρχίσουν να αντιλαμβάνονται ότι τα μειονεκτήματα της φυσικής κατάστασης ξεπερνούσαν κατά πολύ τα πλεονεκτήματα, καθώς το άτομο επιχειρούσε να επιβάλει το δικό του συμφέρον, δημιουργώντας αναπόφευκτα σύγχυση και ανασφάλεια. Κατά συνέπεια, οι άνθρωποι συμφώνησαν μεταξύ τους να εγκαθιδρύσουν μια πολιτισμένη κοινωνία, να δημιουργήσουν ένα κράτος και να παραιτηθούν από ορισμένα δικαιώματα τους προς όφελος του κράτους αυτού. Δεν δημιούργησαν ούτε αποδέχτηκαν ωστόσο μια απόλυτη εξουσία· η μόνη εξουσία που μεταβίβασαν στο κράτος ήταν η εκτελεστική εξουσία του νόμου της φύσης. Εφόσον το κράτος δεν είναι παρά η συνισταμένη εξουσία όλων των μελών της κοινωνίας η εξουσία του «δεν μπορεί να είναι μεγαλύτερη από εκείνη που οι άνθρωποι είχαν στη φυσική τους κατάσταση, προτού δημιουργήσουν την κοινωνία και παραδώσουν τις εξουσίες στο σύνολο», γράφει ο Λοκ στο έργο αυτό. Οποιαδήποτε εξουσία δεν έχει μεταβιβαστεί στο κράτος, παραμένει στο λαό. Αν η κυβέρνηση υπερβεί ή κάνει κατάχρηση της εξουσίας που της έχει μεταβιβαστεί βάσει του πολιτικού συμβολαίου, μετατρέπεται σε τυραννία. Τότε ο λαός έχει το δικαίωμα να την καταργήσει ή να εξεγερθεί εναντίον της και να την ανατρέψει.\nΟ Λοκ καταδίκαζε τον απολυταρχισμό σε κάθε του μορφή. […] Αν και υπεράσπιζε την κυριαρχία της νομοθετικής εξουσίας και πίστευε ότι η εκτελεστική εξουσία δεν πρέπει να είναι όργανο της νομοθετικής, αρνείτο να αναγνωρίσει στους αντιπροσώπους του λαού απεριόριστη εξουσία. Υποστηρίζοντας ότι το κράτος θεσμοθετήθηκε από τους ανθρώπους για τη διατήρηση της ιδιοκτησίας (που, γενικά, προσδιόριζε σε μια έννοια που περιλάμβανε τη ζωή, την ελευθερία και την περιουσία του ατόμου), αρνήθηκε το δικαίωμα οποιουδήποτε πολιτικού θεσμού να εισβάλλει στα φυσικά δικαιώματα του κάθε ξεχωριστού ατόμου. Ο νόμος της φύσης, που περιλαμβάνει αυτά τα δικαιώματα, συνιστά αυτόματο περιορισμό κάθε κλάδου της εξουσίας. Ανεξάρτητα από το πόσο μεγάλη μπορεί να είναι μια πλειοψηφία που απαιτεί περιορισμό της ελευθερίας του λόγου ή δήμευση περιουσιών, δεν θα ήταν ποτέ νόμιμες τέτοιες ενέργειες. Αν επιβαλλόταν παράνομα, θα δικαίωναν αποτελεσματικά μέτρα αντίστασης από μέρους των πολιτών.\nΟ Λοκ ενδιαφερόταν πολύ περισσότερο για την προστασία της ατομικής ελευθερίας, παρά για την προαγωγή της σταθερότητας ή της κοινωνικής προόδου. Στην υποθετική περίπτωση που θα αναγκαζόταν να διαλέξει, θα διάλεγε τα κακά της αναρχίας από εκείνα οποιασδήποτε μορφής δεσποτισμού.\n(ΕΠΙΚΕΝΤΡΟ, 2006, σελ. 412-414)\n[…] Η οιδιπόδεια σύγκρουση επιτρέπει την πρόσβαση σε ταυτίσεις με βάση το φύλο, ικανές να θεμελιώσουν τη σεξουαλική ταυτότητα. Πέρα απ’ αυτό, η επίλυση του οιδιπόδειου συμπλέγματος, εγκαθιστά στο Εγώ ταυτίσεις που γίνονται συστατικές του Εγώ, και οι οποίες επιπλέον καθιερώνουν το Υπερεγώ «κληρονόμο του «οιδιπόδειου συμπλέγματος» […]\nΟι πιο βασικές αρχαϊκές διαδικασίες της ταύτισης διεξάγονται στις πρώιμες φάσεις της αντικειμενοτρόπου σχέσης. Τοποθετούνται σε μια εποχή κατά την οποία η προσωπική ταυτότητα είναι ακόμα αβέβαιη και η προσκόλληση στο αντικείμενο είναι ελάχιστα διαφοροποιημένη. Οι δευτερογενείς ταυτίσεις της οιδιπόδειας περιόδου εισάγουν τη δυνατότητα της διαφοροποίησης των ταυτίσεων με βάση το φύλο (ευδιάκριτη ταύτιση με τη μητέρα και με τον πατέρα).\nΜια ταύτιση μπορεί να υποκατασταθεί από μιαν άμεσα σεξουαλική προσκόλληση σε ένα από τα δύο αντικείμενα του Οιδίποδα. Έτσι, ο πατέρας μπορεί να τεθεί ως πρότυπο, και το αγόρι να στηρίξει επάνω του ταυτόχρονα με τον θαυμασμό του και μια αγάπη «αποσεξουαλικοποιημένη». Το «είμαι σαν» τον επίζηλο αντίπαλο γονιό θα ευνοήσει τότε την έξοδο του Οιδίποδα.\nΕίναι προτιμότερο να μιλήσουμε εδώ για επίλυση της οιδιπόδειας σύγκρουσης παρά για μια «εξαφάνιση» του οιδιπόδειου συμπλέγματος, όπως συνηθίζουμε να λέμε μερικές φορές. Τίποτα δεν θα μπορούσε ποτέ να εξαφανιστεί από την οιδιπόδεια φαντασιωσική, εφόσον αυτή διατηρείται μέσα στο ασυνείδητο διαμέσου της απώθησης. Πρόκειται εδώ για μια δευτερογενή απώθηση, της οποίας τα ίχνη είναι σε θέση ανά πάσα στιγμή να επιφέρουν μια επιστροφή του απωθημένου. Διαφορετικά, δεν βλέπουμε πως θα ήταν ποτέ δυνατό να ανακαλύψει ο Φρόυντ το οιδιπόδειο σύμπλεγμα και πως αυτό θα μπορούσε να ανακτηθεί και να αναλυθεί σε μια ψυχαναλυτική θεραπεία … Αυτό που τείνει να εξαλειφθεί με την είσοδο του παιδιού στη λανθάνουσα περίοδο είναι η ενεστώσα σεξουαλική επένδυση των γονικών αντικειμένων καθώς και τα άγχη που συνδέονται με αυτές τις αιμομικτικές επενδύσεις (ιδιαίτερα με το άγχος του ευνουχισμού, αλλά επίσης και το άγχος της απώλειας αντικειμένου ή της απώλειας της αγάπης που συνήθως συνδέονται με αυτό).\nΗ οιδιπόδεια απαγόρευση θα μπορέσει συνεπώς η ίδια να εσωτερικοποιηθεί και να συγκροτήσει το μετα-οιδιπόδειο Υπερεγώ, το οποίο θα εδραιωθεί κατά τη λανθάνουσα περίοδο διαμέσου όλων των πολιτιστικών και κοινωνικών κεκτημένων, τα οποία έτσι θα κινητοποιήσουν τις επενδύσεις του παιδιού.\nΩστόσο, η μετεφηβική ωριμότητα θα έρθει και πάλι να διαταράξει αυτή την αβέβαιη ισορροπία, επιφέροντας μια αναβίωση της οιδιπόδειας σύγκρουσης, με ένα τρόπο όμως που θα παραμείνει εντελώς ασυνείδητος. Η μετεφηβική κρίση θα πρέπει κι εκείνη με τη σειρά της να επιλυθεί, προκειμένου να εγκατασταθεί με διαχρονική ισχύ η μετα-οιδιπόδεια ψυχική οργάνωση, που είναι εκείνη του ενήλικα.\n(ΤΟ ΒΗΜΑ γνώση, 2007, σελ. 123-126)\nΟι Ρωμαίοι θεωρούσαν την πόλη τους ως οικογένεια και τον ιδρυτή της Ρωμύλο ως πατέρα όλων τους. Αυτό αποτελούσε κάτι ριζικά διαφορετικό από την περίπτωση των αρχαίων Ελλήνων, για τους οποίους, η οικογένεια, στο φιλοσοφικό επίπεδο, είχε απλώς να κάνει με εκείνες τις υλικές αναγκαιότητες της ανθρώπινης φύσης τις οποίες η ελευθερία της πολιτικής υπερέβαινε. […] «Γλυκός και πρέπων είναι ο θάνατος για την πατρίδα» - έγραψε ο Ρωμαίος ποιητής Οράτιος σε έναν στίχο του για την πατρίδα, που από παλιά αντιπροσώπευε το ευγενέστερο από τα πολιτικά συναισθήματα. […]\nΟι αρχαίες Ελληνικές πόλεις αποτέλεσαν ένα λαμπρό επεισόδιο της Δυτικής ιστορικής εμπειρίας, όμως η Ρώμη είχε τη σταθερότητα της μιας και μόνης πόλης, η οποία μεγάλωσε έως ότου έγινε αυτοκρατορία, από την παρακμή της οποίας γεννήθηκε μια Εκκλησία που επεδίωξε να κλείσει μέσα της όλη την οικουμένη. Ενώ οι αρχαίοι Έλληνες ήταν λαμπροί και καινοτόμοι θεωρητικοί, οι Ρωμαίοι ήταν ρεαλιστές και προσεκτικοί αγρότες – πολεμιστές, λιγότερο επιρρεπείς από τους Έλληνες στο να παρασύρονται από τις ιδέες τους. Εμείς σήμερα έχουμε κληρονομήσει τις ιδέες μας από τους αρχαίου Έλληνες και τις πρακτικές μας από τους Ρωμαίους· […] Η εμμονή των Γερμανών με τους αρχαίους Έλληνες, για παράδειγμα, υπήρξε σημαντικά μεγαλύτερη από αυτή των Βρετανών και των Γάλλων, για τους οποίους η Ρώμη αποτελούσε το λαμπρότερο θεωρητικό υπόδειγμα. Όμως όλοι οι Ευρωπαίοι έχουν ωφεληθεί από την κληρονομιά δύο ριζικά διαφορετικών λεξιλογίων σχετικά με τον πολιτικό βίο: το πολιτικό λεξιλόγιο των αρχαίων Ελλήνων – πολιτική, αστυνομία, πολιτική καθεαυτή [policy, police, politics itself] – και το πολιτικό λεξιλόγιο των αρχαίων Ρωμαίων – ευγένεια, πολίτης, πολιτισμός [civility, citizen, civilization]. Για παράδειγμα, τόσο η θεσμική αρχιτεκτονική όσο και η ορολογία της Αμερικανικής πολιτικής είναι κατ’ εξοχήν Ρωμαϊκές.\nΗ ρωμαϊκή ορολογία στην πραγματικότητα είναι πιο θεμελιώδης από την αρχαία ελληνική επειδή τα λατινικά ήταν η γλώσσα με την οποία κατανοείτο η πολιτική όχι μόνο κατά την περίοδο που η Ρώμη κυβερνούσε τον Δυτικό κόσμο αλλά και για χίλια χρόνια ακόμη στην Ευρώπη μέχρι την εμφάνιση του νεότερου κράτους το 16ο αιώνα. […] Στην πραγματικότητα, οι άνθρωποι που ζούσαν σε αυτό που αποκαλούμε «Μεσαίωνα» (περίπου από το 400 έως το 1500 μ.Χ.) επί μακρόν διατηρούσαν την πεποίθηση ότι συνέχιζαν να ζουν εν μέσω των ερειπίων της Ρώμης. Κάποιες φορές αποπειράθηκαν μάλιστα να την αναβιώσουν. Ο Καρλομάγνος, ο βασιλιάς των Φράγκων, στέφθηκε αυτοκράτορας στη Ρώμη το 800 μ.Χ. και η Αγία Ρωμαϊκή Αυτοκρατορία συνεχίστηκε σε μια σκιώδη μορφή μέχρι που καταργήθηκε το 1806 από τον Ναπολέοντα που ίδρυσε τη δική του δυναστεία στη θέση της, ενώ την ίδια στιγμή γέμιζε τη Γαλλία με μνημεία ρωμαϊκής τεχνοτροπίας. Στις απαρχές της σύγχρονης περιόδου, ο Μακιαβέλι παρουσίασε τη ρωμαϊκή πολιτική ως ένα πρότυπο για την Ευρώπη στο βιβλίο του Διατριβές στα δέκα πρώτα βιβλία του Τίτου Λίβιου (1518). Πολλά μπορούν να ειπωθούν σχετικά με την άποψη του Μαρξ ότι η Γαλλική Επανάσταση ήταν μια παντομίμα που παιζόταν με ρωμαϊκό μανδύα.\nΗ Ρώμη που τόσο μάγευε τους Ευρωπαίους εμπεριείχε μια ποικιλία θεωρητικών μοντέλων προς διερεύνηση. Στον ύστερο Μεσαίωνα, ο Ιταλός ποιητής Δάντης μιλούσε με θαυμασμό για τη Ρωμαϊκή Αυτοκρατορία που εξασφάλιζε ειρήνη στον κόσμο, ενώ ο Μακιαβέλι είχε γοητευτεί από τη ρωμαϊκή Δημοκρατία. Αμφότεροι έλκονταν από την ιστορία της Ρώμης στο μέτρο που εκείνη αντιπροσώπευε το αφήγημα των περιπετειών ενός λαού που θεωρούσε ότι είχε αποστολή να εκπολιτίσει τον κόσμο.\nΗ Ρώμη ιδρύθηκε, σύμφωνα με το μύθο, το 753 π.Χ., από τον Ρωμύλο και διοικείτο από βασιλείς μέχρι το 509 π.Χ., όταν ο Λούκιος Ταρκύνιος Σουπέρβος εκδιώχθηκε από τον Ιούνιο Βρούτο, τον επικεφαλής μιας αριστοκρατικής φατρίας που είχε εξεγερθεί σύμφωνα με το θρύλο, από το βιασμό της Λουκρητίας. […] Η ιστορία της ρωμαϊκής πολιτικής αποτελείται εν μέρει από τέτοιες πολιτειακές αντιδράσεις σε κρίσεις και εν μέρει από ηρωικά ανδραγαθήματα σε πολέμους, καθώς οι Ρωμαίοι πολέμησαν και νίκησαν πρώτα τους γείτονες τους, μετά τις ελληνικές πόλεις στη Νότια Ιταλία και πάνω απ’ όλα τους Καρχηδόνιους, εναντίον των οποίων πολέμησαν τρεις σκληρούς πολέμους πριν θριαμβεύσουν. Πριν περάσει πολύς καιρός είχαν κατακτήσει την ίδια την Ελλάδα και κυβέρνησαν ολόκληρη την ακτογραμμή της Μεσογείου μαζί με τη Δυτική Ευρώπη, συμπεριλαμβανομένης και της Αγγλίας και μέρους της Γερμανίας. […]\nΗ Ρώμη είναι το καλύτερο παράδειγμα της πολιτικής ως δραστηριότητας που διεξάγεται από ανθρώπους, οι οποίοι κατέχουν αξιώματα περιοριστικά της εξουσίας τους. Όταν οι Ρωμαίοι μιλούσαν για εξουσία χρησιμοποιούσαν δύο λέξεις προκειμένου να υπογραμμίσουν μια σημαντική διάκριση: potentia σήμαινε φυσική δύναμη, ενώ potestas σήμαινε το νομικό δικαίωμα και τη δύναμη που απέρρεαν από ένα αξίωμα. Επιπρόσθετα, όλα τα αξιώματα αποτελούσαν το imperium ή το σύνολο της διαθέσιμης ισχύος στο Ρωμαϊκό κράτος.\nΌμως αμφότερες αυτές οι μορφές ισχύος ήταν διακριτές από μια άλλη ιδέα που αποτελούσε την πιο εξέχουσα συνεισφορά των Ρωμαίων στην πολιτική: auctoritas. Ο όρος αυτός αντιπροσώπευε την ένωση της πολιτικής με τη Ρωμαϊκή θρησκεία, η οποία συμπεριλάμβανε τη λατρεία των οικογενειών, κατά συνέπεια των προγόνων. Ο όρος auctor ή πρωτουργός, σήμαινε τον ιδρυτή ή το δημιουργό κάποιου πράγματος, μιας πόλης, μιας οικογένειας, ακόμη κι ενός βιβλίου ή ιδέας.\nΗ πολιτική δεξαμενή της auctoritas ήταν η Γερουσία ως το σώμα που έγκειται πλησιέστερα στους προγόνους. Η auctoritas για τους Ρωμαίους αντιπροσώπευε κάτι περισσότερο από συμβουλή και κάτι λιγότερο από διαταγή και ο σεβασμός τους γι’ αυτήν ήταν η πηγή των πολιτικών τους δεξιοτήτων. Δεν συνεπαγόταν κανενός είδους πολιτικής ισχύος, όμως όσοι ήταν επιφορτισμένοι με τη διακυβέρνηση της res puplica, ή τη διευθέτηση των δημόσιων υποθέσεων δεν μπορούσαν να την αγνοήσουν ελαφρά τη καρδία.\nΗ Ρώμη γοήτευσε άλλους λαούς καθώς η δύναμή της επεκτεινόταν στον κόσμο. Κατά τον 2ο αιώνα π. Χ., όταν η Ρώμη κατάκτησε τον Ελληνικό Κόσμο, ο ιστορικός Πολύβιος ανέλαβε να περιγράψει στους υπόλοιπους Έλληνες τη μορφή του νέου αυτού κυρίαρχου του κόσμου. Εθισμένος στην ελληνική ιδέα του κύκλου των πολιτευμάτων ο Πολύβιος εντόπισε την επιτυχία της Ρώμης στο γεγονός ότι κάποιος δεν θα μπορούσε να περιγράψει το πολίτευμα της ως μοναρχικό, αριστοκρατικό ή δημοκρατικό επειδή εμπεριείχε στοιχεία και από τα τρία. Το αποτέλεσμα αυτού του συνδυασμού δυνάμεων σύμφωνα με τον Πολύβιο «είναι μια ένωση αρκετά ισχυρή να ανθίσταται σε όλες τις δύσκολες καταστάσεις, έτσι είναι αδύνατο να βρεθεί μια καλύτερη μορφή πολιτεύματος από αυτή» […]\nΗ φήμη της Ρώμης στηριζόταν σε μια ηθική δύναμη εμφανή σε όλους όσοι είχαν δοσοληψίες μαζί της. Ο χρηματισμός αξιωματούχων αποτελούσε σοβαρό έγκλημα και οι Ρωμαίοι ήταν αξιόπιστοι ότι τηρούν τους όρκους τους […] Κατά τις πρώιμες εποχές, η αγάπη για την πατρίδα κυριαρχούσε, όμως με τον καιρό η επιτυχία και ο πλούτος άρχισαν να διαφθείρουν τους Ρωμαίους, οι οποίοι βρέθηκαν κάτω από δεσποτικές μορφές εξουσίας που στο παρελθόν θεωρούσαν ως απεχθείς […]\nΠαρ’ όλη την οξυδέρκειά του, ο Πολύβιος απέτυχε να επισημάνει το πιο αν-ελληνικό χαρακτηριστικό στο οποίο βασιζόταν πολύ μεγάλο μέρος του ιδιαίτερου χαρακτήρα της ρωμαϊκής πολιτικής: auctoritas. Αυτό αποτελούσε το ηθικό αμνιακό υγρό στο οποίο αιωρείτο η ρωμαϊκή πεποίθηση ότι το καλό της πατρίδας (patria) πρέπει να υπερισχύει των απλών προσωπικών θεμάτων (όπως το να σώσει κάποιος τη ζωή του). Αυτό το ηθικό δίδαγμα εμπεριεχόταν σε πολλές διάσημες ιστορίες Ρωμαϊκών ηρώων. Όμως, μέσα σε αυτό το γενικό ενδιαφέρον για την ίδια τη Ρώμη, οι Ρωμαίοι ήταν πάρα πολύ ανταγωνιστικοί και συχνά φιλόνικοι.\nΜετέπειτα συγγραφείς θεωρούσαν την αντιπάθεια μεταξύ πατρικίων και πληβείων, η οποία διαπερνά την πρώιμη ιστορία της Ρώμης, ως αδυναμία, όμως ο Μακιαβέλι διαφωνώντας με αυτή την άποψη επισήμανε ένα από τα κεντρικά χαρακτηριστικά όλης Δυτικής πολιτικής παράδοσης. Υποστήριξε ότι η σύγκρουση εντός ενός κράτους, στο βαθμό που υποτάσσεται στο δημόσιο συμφέρον, απλώς αντανακλούσε το ρωμαϊκό ενδιαφέρον για την ελευθερία και την προστασία των πολιτικών δικαιωμάτων.\nΗ πολιτική της Ρώμης όπως και αυτή των αρχαίων Ελλήνων, εκπορευόταν όχι από κάποια υποτιθέμενη ανώτερη σοφία αλλά από ελεύθερο ανταγωνισμό μεταξύ συμφερόντων και επιχειρημάτων μέσα σε μια κοινωνία. Η δυτική πολιτική διακρίνεται από άλλες μορφές κοινωνικής οργάνωσης, λόγω της διερεύνησης αυτού του θέματος: ότι πέρα από την αρμονία που επέρχεται από τη γνώση της θέσης του καθενός υπάρχει μια άλλη αρμονία, στην οποία η διαμάχη επιλύεται από την ελεύθερη αποδοχή οποιουδήποτε αποτελέσματος προκύπτει μέσα από την πολιτειακή διαδικασία.\n(ΕΛΛΗΝΙΚΑ ΓΡΑΜΜΑΤΑ, 2006, σελ. 24-30)


Αντίσταση, Ανατροπή και Καταστροφή του Συμπλέγματος της Επιτήρησης και του Ελέγχου: μια συνέντευξη με τον Mike Davis - Rebelnet\nΧώρος, Μετανάστες, Έλεγχος\nΑσχολείσαι συχνά με την εύρεση αναλογιών μεταξύ διάφορων τάσεων αστικού ελέγχου στον κόσμο. Θα μπορούσες να συγκρίνεις την κατάσταση στο Λος Άντζελες, την καταστολή και την επιτήρηση που διεξάγεται εκεί στην περίοδο που γράφεις το "City of Quartz" με την κατάσταση στο Λονδίνο σήμερα;\nΔεν υπάρχει καμιά απολύτως σχέση ανάμεσα στις ΗΠΑ και το σύμπλεγμα της επιτήρησης που υφίσταται στο Λονδίνο. Ακόμα και οι κάμερες CCTV μόνο τώρα τελευταία τέθηκαν στο προσκήνιο στις ΗΠΑ. Η συνολική επιτήρηση των κεντρικών περιοχών αμερικανικών πόλεων είναι κάτι για το οποίο έχω γράψει στις αρχές του '90 όμως μόνο όσον αφορά μικρές περιοχές, ελάχιστα στρέμματα στο κεντρικό Λος Άντζελες για παράδειγμα. Αν ο Giuliani (Σ.τ.μ. Rudolf Giuliani, συντηρητικός δήμαρχος της Νέας Υόρκης) γίνει πρόεδρος θα έρθουμε πιο κοντά στην ιδέα της συνολικής επιτήρησης και του ελέγχου στο κέντρο των πόλεων όμως το Λονδίνο είναι τουλάχιστον μια αν όχι δυο γενιές πιο μπροστά από τις Ηνωμένες Πολιτείες. Από την άλλη, στις ΗΠΑ η υποδομή ήδη υπάρχει: οι δρόμοι ταχείας κυκλοφορίας έχουν πλέον συστήματα επιτήρησης που καταγράφουν το μποτιλιάρισμα. Όμως θεωρώ ότι το Λονδίνο είναι πραγματικά σοκαριστικό με πολλούς τρόπους. Για παράδειγμα, δεν είχα ιδέα, πριν έρθω εδώ, ότι τα υπόγεια περάσματα παρακολουθούνται και τα δεδομένα αποθηκεύονται. Στις ΗΠΑ τα πράγματα πήραν μια διαφορετική κατεύθυνση. Προφανώς, σε κάθε οικονομική συναλλαγή που έχεις, και ιδιαίτερα στο διαδίκτυο, υπάρχει μεταφορά δεδομένων ή ακόμα και πώλησή τους για λόγους μάρκετινγκ. Πιστεύω ότι το αμερικανικό πολιτικό σύστημα μπορεί να είναι το πιο προχωρημένο του κόσμου, με αυτήν την έννοια, χρησιμοποιώντας τα δεδομένα του μάρκετινγκ για να κατηγοριοποιήσει ανθρώπους και να τους περάσει πολιτικά μηνύματα. Επίσης, υπάρχει πολύ μεγαλύτερος προϋπολογισμός και περισσότερα ερευνητικά προγράμματα στις ΗΠΑ. Για να δώσω ένα παράδειγμα του πως λειτουργεί αυτό: Η κυβέρνηση Bush χρειάζεται προγράμματα υποδοχής μεταναστών ώστε να ικανοποιήσει την ανάγκη για εργατικά χέρια σε κρίσιμους τομείς όπως οι καλλιέργειες. Όμως, βρίσκεται εκτεθειμένη από μια εξέγερση της βάσης των ρεπουμπλικάνων ενάντια στους δημοκρατικούς. Ένα από τα πράγματα που ζητούν είναι η ανέγερση ενός τοίχους σε όλο το μήκος των μεξικανικών συνόρων και το Κογκρέσσο πράγματι εξουσιοδότησε την κατασκευή μέρους του, αν και άνθρωποι που εργάζονται στον έλεγχο των συνόρων και στην επιτήρηση το κοροϊδεύουν μιας και οι τοίχοι αυτοί θα είναι ολότελα αναποτελεσματικοί: Μεταλλικά αναχώματα ύψους 12 ποδιών (σ.τ.μ: 4 μέτρα) που θα μπορούσε να σκαρφαλώσει ο καθένας. Εργάζονται σε κάτι εξ ολοκλήρου διαφορετικό: ένα εικονικό σύνορο, περισσότερο σαν τον εικονικό έλεγχο που υφίσταται αυτή τη στιγμή στο Λονδίνο. Έπρεπε να ταΐσουν κουτόχορτο τους συντηρητικούς των προαστείων που ήθελαν κάτι σε φυσικό τοίχος α-λα Βερολίνο, να τους δίνει την αίσθηση ασφάλειας του ελέγχου των συνόρων. Ο πραγματικός έλεγχος πάνω στις κινήσεις των ανθρώπων δεν έχει τόση ανάγκη από τα τείχη αυτά όσο έχει την τεχνολογία. Αυτή είναι και η σφαίρα όπου πιστεύω ότι οι ΗΠΑ είναι πιο προχωρημένες προς την δημιουργία μιας κοινωνίας ολοκληρωτικού ελέγχου. Ο Perry, ο κυβερνήτης του Τέξας, εξουσιοδότησε την τοποθέτηση καμερών σε περιοχές των συνόρων όπου περνούν άνθρωποι συχνά και τις συνέδεσε στο διαδίκτυο. Έτσι δημιούργησε ψηφιακούς ρουφιάνους. Ο καθένας μπορεί να σπαταλήσει το χρόνο του χαζεύοντας στην έρημο, κι αν δει έναν μεξικάνο να έρχεται μπορεί να καλέσει κάποιο παράρτημα της τεξανής πολιτείας που θα ειδοποιήσει τους συνοριοφύλακες.\nΣτο κεντρικό σας ερώτημα δεν έχω καμία απάντηση. Έζησα στο Λονδίνο στα '80, αρκετά δυστυχισμένος και φτωχός, όπως είχα κάποιες σπουδαίες στιγμές. Ήμουν στη Fleet Street στην μάχη του Fortress Murdoch, όπου οι εργάτες των τυπογραφείων μάχονταν τους μπάτσους κάθε νύχτα... Υπέροχα πράγματα. Απέραντη ενέργεια στην πόλη. Έτσι, δεν με έλκει να γυρίσω πίσω και να δω τους ανθρώπους πειθήνιους και καθυποταγμένους. Το Λονδίνο είναι ένα μέρος όπου καταφτάνουν τόσοι άνθρωποι... Μετανάστες έρχονται για δουλειά, φοιτητές για να σπουδάσουν, μια συνεχής ροή ανθρώπων προς τα μέσα και προς τα έξω. Αναρωτιόμασταν αν αυτό έχει να κάνει με την καθυπόταξή του - ή αν, από την άλλη, προσφέρει πιθανότητες αντίστασης... Θα ΄λεγα ναι, αν και οι μετανάστες σήμερα είναι τόσο ριζοσπαστικά εκτεθειμένοι στο Λονδίνο όσο είναι και στις ΗΠΑ. Σε μια ομιλία μου προχθές προσπάθησα να εξηγήσω ότι δύσκολα μπορούμε να βρούμε μια άλλη στιγμή στην αμερικάνικη ιστορία που οι μετανάστες (περιλαμβανομένων των νομιμοποιημένων) να ήταν τόσο εκτεθειμένοι. Η κυβέρνηση του Bush υιοθετεί τη θέση ότι ακόμα και οι νόμιμοι μετανάστες δεν περιλαμβάνονται στην αμερικανική χάρτα των δικαιωμάτων ή στο σύνταγμα. Δεν απολαμβάνουν την προστασία της πολιτείας, τις αγγλοσαξονικές ελευθερίες κλπ. Γιγαντιαίες διαδηλώσεις για τα δικαιώματα των μεταναστών έλαβαν χώρα πέρισι στις ΗΠΑ εκφράζοντας την υπαρξιακή αγωνία των ανθρώπων, την αναγνώριση του δικαιώματος στην ύπαρξη. Από την άλλη μεριά, αυτή η λογική στο Λονδίνο είναι σαφής: περισσότερο απ όσο η Νέα Υόρκη, το Λονδίνο είναι η απόλυτη παιδική χαρά των πλουσίων. Ρώσσοι δισεκατομμυριούχοι κατακλύζουν το Λονδίνο, κι όχι την Ν.Υ.. Γίνεται το παν για να διαβεβαιώσουν ότι είναι ένας απόλυτα ασφαλής τόπος για να αφήσεις τα λεφτά σου. Το Λονδίνο έπαιζε πάντοτε αυτόν τον ρόλο, σε ένα βαθμό μιας και θεωρούταν ότι η Νέα Υόρκη είναι ο απόλυτος τέτοιος προορισμός. Το Λονδίνο αμφισβητεί αυτή την πρωτιά με μεγάλη ένταση, και η ειρωνία πίσω από αυτό είναι ότι η ένταση αυτή είναι κατά ένα μέρος αποτέλεσμα της πολιτικής του Ken Livingstone.


PGCosmos :: Ελληνικο > Σεξοβομβος - Εραστής Για Κλάματα -\nΣεξοβομβος - Εραστής Για Κλάματα\nΜουσική: Γιωργος Κριμιζακης\nΟ Αντώνης Σουλτάνης, εισαγωγέας κονσερβών, θερμός μεσογειακός τύπος, το παίζει πολύ γκόμενος στις φίλες της γυναίκας του και στις κοπέλες του γραφείου του. Στους υπαλλήλους του, όμως, είναι αυστηρός και δεν θέλει παντρεμένους. Ενθουσιάζεται, όμως, με την Λίνα, μια νέα και όμορφη κοπέλα, που προσλαμβάνει χωρίς να ξέρει πως είναι παντρεμένη και μάλιστα με τον λογιστή του, τον Θωμά. Έτσι αρχίζουν οι παρεξηγήσεις και τα μπερδέματα...\nΕλενα ΣτρατηElena Strati


ΑΛΗΘΕΙΑ: 12.000 έλεγχοι, 2.843 παραβάσεις και 189 συλλήψεις τον Αύγουστο μετά από αστυνομικούς ελέγχους σε τουριστικές και παραλιακές περιοχές της Χαλκιδικής\n• διενεργήθηκαν συνολικά 185 έλεγχοι,\n• συνελήφθησαν 33 άτομα,\n• κατασχέθηκαν 7.154 είδη παρεμπορίου, τα οποία καταστράφηκαν συμφώνα με την ισχύουσα νομοθεσία.\n• διενεργήθηκαν συνολικά 103 έλεγχοι,\n• βεβαιώθηκαν 6 παραβάσεις.\n• διενεργήθηκαν συνολικά 760 έλεγχοι,\n• συνελήφθησαν 10 άτομα και\n• βεβαιώθηκαν 174 παραβάσεις.\n• διενεργήθηκαν συνολικά 47 έλεγχοι,\n• συνελήφθησαν 7 άτομα και\n• βεβαιώθηκαν 7 παραβάσεις.\n• διενεργήθηκαν συνολικά 10.814 έλεγχοι,\n• συνελήφθησαν 27 άτομα και\n• βεβαιώθηκαν 2.619 παραβάσεις.\n• διενεργήθηκαν συνολικά 109 έλεγχοι,\n• συνελήφθησαν 26 άτομα και\n κάνναβη βάρους 1 κιλού και 111 γραμμαρίων,\n κοκαΐνη βάρους 9 γραμμαρίων,\n ηρωίνη 1,2 γραμμαρίων,\n 12 δενδρύλλια κάνναβης και\n 77 ναρκωτικά δισκία.\n• 1 περίπτωση ληστείας,\n• 32 περιπτώσεις κλοπών – διαρρήξεων,\n• 21 υποθέσεις ναρκωτικών και\n• 124 υποθέσεις που αφορούν λοιπά αδικήματα.\n• 08-08-2017: Εξαρθρώθηκε εγκληματική ομάδα που διέπραττε το τελευταίο διάστημα κλοπές πολυτελών αυτοκινήτων στη Χαλκιδική\n• 14-08-2017: Συνελήφθησαν 3 άτομα στην Χαλκιδική για διαρρήξεις σε σταθμευμένα αυτοκίνητα λουόμενων\n• 15-08-2017: Συνελήφθη 46χρονος για κλοπές από σταθμευμένα αυτοκίνητα σε παραλιακές περιοχές της Κασσάνδρας Χαλκιδικής\n• 21-08-2017: Συνελήφθη άμεσα 60χρονος για απόπειρα κλοπής από κοσμηματοπωλείο στη Χαλκιδική\n• 24-08-2017: Συνελήφθη 58χρονος σε περιοχή της Χαλκιδικής για διακίνηση κοκαΐνης


Σεμινάρια – Πάρκο Λειβήθρων\nΠρόγραμμα θεωρητικής και πρακτικής ενημέρωσης φυσικής δόμησης\nΣτο πλαίσιο των εκπαιδευτικών δράσεων για την ανάδειξη του έργου της αρχαιολογικής υπηρεσίας, πραγματοποιήθηκέ στο θεματικό πάρκο των Λειβήθρων το «Πρόγραμμα θεωρητικής και πρακτικής ενημέρωσης φυσικής δόμησης».\nΤο πρόγραμμα υλοποιήθηκε στις 6-8/11/15 και στις 13-15/11/15 στο πλαίσιο κατασκευής μικρού οβάλ κτίσματος κοντά στην είσοδο του θεματικού πάρκου (κτίριο Β). Αρχικά οι συμμετέχοντες ενημερώθηκαν με προβολή Power Point για το αρχαιολογικό εύρημα που αποτέλεσε έμπνευση της κατασκευής (γεωμετρικό μονόχωρο κτίσμα που ανασκάφηκε στις παρυφές του λόφου του κάστρου Πλαταμώνα). Στη συνέχεια παρακολούθησαν και ενδεικτικά συμμετείχαν στα στάδια κατασκευής του οβάλ κτίσματος με φυσική δόμηση, όπως στην κατασκευή της τοιχοποιίας από στοιβαχτό πηλό, στην προπαρασκευή και εφαρμογή του επιχρίσματος, στην προπαρασκευή των υλικών για την επένδυση της οροφής και της στέγης από καλάμια και στην διαμόρφωση – επίστρωση του βοτσαλωτού δαπέδου.\nΗ τοιχοποιία του κτιρίου συνίσταται στο κατώτερο τμήμα από αργολιθοδομή και ολοκληρώνεται με στοιβαχτό μείγμα πηλοχώματος με άχυρα, που στη συνέχεια επιχρίεται με πηλοκονίαμα. Η επικάλυψη της στέγης και η επένδυση της οριζόντιας οροφής αποτελείται από πλεγμένα καλάμια που εφαρμόζονται πάνω σε σύστημα ξύλινων ζευκτών. Το δάπεδο είναι βοτσαλωτό στο εσωτερικό και στη δυτική υπόστυλη στοά, όπου διαμορφώνονται τα ανοίγματα του κτιρίου.\nΗ ανταπόκριση ήταν ιδιαίτερα ικανοποιητική, με συμμετοχή αυτόνομων επισκεπτών, οικογενειών και φοιτητών / αποφοίτων της Αρχιτεκτονικής Σχολής του ΕΜΠ.\nΌψεις κτιρίου σε ολοκληρωμένη μορφή\nΑπόψεις του οβάλ κτίσματος κατά την εξέλιξη κατασκευής του\nΠαρασκευή πηλοκονιάματος για την κατασκευή πεταλόσχημης εστίας εξωτερικά του κτίσματος\nΚατασκευή πεταλόσχημης εστίας εξωτερικά του κτίσματος\nΚατασκευή τοιχοποιίας από στοιβαχτό πηλό\nΕπεξεργασία καλαμιών για την επένδυση της οροφής και της στέγης\nΔέσιμο καλαμιών – προπαρασκευή καλαμιών για την επένδυση της οριζόντιας οροφής.\nΕφαρμογή καλαμιών οροφής\nΔιαδικασία στήριξης καλαμιών για την επένδυση της οροφής\nΚατασκευή βοτσαλωτού δαπέδου\nΛιθόκτιστη εστία στο κέντρο του κτιρίου\nΑναμνηστικές εικόνες των συμμετεχόντων\nΦωτογραφία Παναγιώτη Φτάρα


"Κατόπιν ενεργειών μου"…! Τι θα ακολουθήσει για να συμπληρωθεί η πρόταση; – Περισκόπηση\n"Κατόπιν ενεργειών μου"…! Τι θα ακολουθήσει για να συμπληρωθεί η πρόταση;\nΗμ. δημοσίευσης Δευτέρα 23 Μαΐου 2011\nΣτα παλιά τα χρόνια κυκλοφορούσε το γνωστό “κατόπιν ενεργειών μου”, το οποίο έλεγαν συνήθως οι βουλευτές όταν γύριζαν στις εκλογικές τους περιφέρειες ή όταν εμφανίζονταν σε προεκλογικές συγκεντρώσεις. Τους …”ανέβαζε” στα μάτια των εκλογέων, τους έδινε πόντους και ήταν κουβέντα που μετρούσε.\nΜετά και τις τελευταίες εξελίξεις, με την χώρα…\nχρεοκοπημένη στην ουσία (δεν το λέμε εμείς, οι εφημερίδες χθες έγραφαν ότι το κρατικό ρευστό φτάνει μέχρι τα μέσα Ιουλίου, δείτε το πρωτοσέλιδο της εφημερίδας “Καθημερινή” ΕΔΩ), με ένα κάρο προβλήματα στην καθημερινότητα – με κυριότερο την καλπάζουσα ανεργία – τι θα έχουν να λένε οι βουλευτές στους ψηφοφόρους; Πως ψήφισαν το Μνημόνιο, πως προχώρησαν στις “αποκρατικοποιήσεις”, πως “συναίνεσαν διακομματικά ώστε να σωθεί η χώρα” που οι ίδιοι βούλιαξαν κυβερνώντας ή όντας αντιπολιτευόμενοι, πως λόγω όσων έκαναν-ψήφισαν-ενέκριναν-συναίνεσαν το χρέος έπιασε στρατόσφαιρα, πως στην ουσία και σταδιακά παραδίδουν τη χώρα σε ξένα και αδηφάγα χέρια;\nΓια να δούμε λοιπόν, εν αναμονή των επομένων εκλογών, τι θα μπορέσουν να παραθέσουν μετά από το “κατόπιν ενεργειών μου”…\n← Κεράσι: δυο λόγια για ένα από τα πολλά ημαθιώτικα αγροτικά προϊόντα → Τα έχει όλα και συμφέρει….!


Το Facebook χάνει την εμπιστοσύνη των χρηστών του - Τα προβλήματα και τα κενά ασφαλείας\n#Tags: Facebook | Κενά ασφαλείας | προβλήματα | χρήστες\nΕφτά βήματα για να καταργήσετε το «φακέλωμα»\n26/03/18 • 17:55 | UPD 26/03/18 • 18:00\nTo νέο πρόβλημα και το κενό ασφάλειας\nΜετά το πρόβλημα με το Facebook και το σκάνδαλο της Cambridge Analytica, φαίνεται πως υπάρχει άλλο ένα σοβαρό περιστατικό, με ενα χρήστη να “κατεβάζει” τα δεδομένα του από το Facebook από συσκευή Android και μέσα σε αυτά να βρίσκει αναλυτική λίστα με τις κλήσεις και τα γραπτά μηνύματα που είχε κάνει τα τελευταία δύο χρόνια.\nΈνας χρήστης του Facebook από τη Νέα Ζηλανδία ζήτησε να “κατεβάσει” τα δεδομένα του και βρήκε ένα αρχείο με λίστες κλήσεων, γραπτά μηνύματα, διάρκεια των κλήσεων, τη λίστα με τις επαφές από το Android smartphone που χρησιμοποιεί.\nΑμέσως μετά την ανακάλυψη, το ανήρτησε στο Twitter οπού εκεί και άλλοι χρήστες του απάντησαν ότι και οι ίδιοι αντιμετώπισαν το ίδιο πρόβλημα, με τη ρίζα του κακού να βρίσκεται σε παλαιότερες εκδόσεις του Android.\nΕαν κατά την εγκατάσταση του Facebook επιτρέπαμε την πρόσβασή του στη λίστα με τις επαφές μας, πιο συγκεκριμένα στις εποχές προ Android 4.1 Jelly Bean, η πρόσβαση που αποκτούσε το Facebook έφτανε μέχρι τη λίστα των κλήσεων και των μηνυμάτων με την εγκατάσταση χωρίς κάποια άλλη ρύθμιση.\nΗ συγκεκριμένη πρόσβαση και το κενό στον κώδικα του Android για να επιτρέπει τέτοια πρόσβαση καλύφθηκε σε επόμενες αναβαθμίσεις αλλά τα Android apps είχαν τη δυνατότητα να προσπεράσουν αυτή τη δικλίδα ασφαλείας.\nΣυνεπώς, το Facebook αποκτούσε όλη τη δραστηριότητα μας σε κλήσεις και μηνύματα μέχρι και τον Οκτώβρη του 2017 όπου η Google άλλαξε τη δομή του Android έτσι ώστε να μην επαναληφθούν τέτοια γεγονότα. Τέλος, δεν είναι γνωστό εαν το πρόβλημα αυτό οφείλεται σε κενό ασφαλείας του λειτουργικού συστήματος ή είναι κάτι που έγινε εσκεμμένα από το Facebook.\nΕφτά βήματα για να καταργήσετε το «φακέλωμα» του Facebook [εικόνες]


αρχική σελίδα παιδεία Οι καταλήψεις είναι μέσο πάλης για τα δικαιώματα της νεολαίας. Όχι κήρυγμα μίσους και εθνικισμού!\nΟι φασίστες καλούν τους νέους, κυρίως μέσα από το λεβιάθαν του ίντερνετ, να πάνε και να βάλουν λουκέτο στα διδακτήρια, όχι επειδή οι κυρίαρχοι αυτής της κοινωνίας τούς μαυρίζουν τη ζωή, τους στερούν την πραγματική γνώση και τους πνίγουν τα όνειρά, όχι για να διεκδικήσουν μια νέα ζωή σε μια νέα κοινωνία, αλλά για να βγουν στα κάγκελα και στα κεραμίδια και να ...διαλαλήσουν μαζί με σούμπιτη τη μαύρη μαυρίλα τα πατριδοκάπηλα σοβινιστικά συνθήματα-κρωξίματα του τύπου "η Μακεδονία είναι ...μία και αποκλειστικά ...ελληνική!". Συνοδευόμενα φυσικά από κάμποσο σκοπιανοφάγο αλλά και αντικομμουνιστικό και αντιδημοκρατικό οχετό...(Σήμερα μάλιστα καταγγέλθηκε ότι στη Βόρεια Ελλάδα οι εμπνευστές του "κινήματος" έριξαν το σύνθημα στους ήδη "καταληψίες" ότι "η ...δημοκρατία πρόδωσε τη Μακεδονία" -και προφανώς χρειάζεται καινούργιος Παττακός για να τη "σώσει"... Η υπόθεση βρωμοκοπάει πια από μίλια μακριά!)\nΕάν πετύχει να διαδώσει ένα κύμα τέτοιων "κινητοποιήσεων", η μαύρη κι άραχλη αντίδραση θα έχει ήδη χρησιμοποιήσει τους "αγανακτισμένους καταληψίες" σαν ένα ακόμη ατού στο γενικότερο παιχνίδι της, Θα έχει ανεβάσει τις "μετοχές" της στο τζόγο των αστών εκμεταλλευτών για τη νομή της εξουσίας. Και βέβαια θα μεταχειριστεί περαιτέρω τους νέους για να σύρει όλο το πολιτικό σκηνικό ακόμη πιο δεξιά, προωθώντας τη διαδικασία της φασιστικοποίησης του τόπου μας .\nΓια την ώρα παρατηρούμε ότι πίσω από τα κρωξίματα των χουντοφασιστών, τα χέρια τους τρίβουν από χαρά για τα τεκταινόμενα σύμπαντες οι δεξιοί ρεβανσιστές της κλίκας "Κούλη", που περιμένουν να πάρουν τη ...ρεβάνς από τους Τσιπρικούς. Για "κυβέρνηση συριζαίων καταληψιών" που πρέπει "να την πληρώσουν με το ίδιο νόμισμα", κάνουν ήδη λόγο στην πιάτσα οι πιο ξεσαλωμένοι αγκιτάτορες του νεοσυντηρητισμού, ενώ προς ώρας ο "αρχηγούλης" σιωπά! Κάποιοι υπαρχηγοί και τοπάρχες του, βγαλμένοι μέσα από το πιο βαθύ κράτος και παρακράτος της χουντοφασιστικής λέπρας προφανώς και ετοιμάζονται να βγουν για "συμπαράσταση στο κίνημα", ενώ αναμένεται και η "ευλογία" ρασοφόρων ομοϊδεατών!\n(Είναι να μην "ανησυχεί " ο γνωστός συριζαίος υπουργός παιδείας, αναλογιζόμενος τι τζέρτζελο πάνε να του σκαρώσουν προεκλογικώς, στραπατσάροντας τη βιτρίνα των "ενέσεων της ευτυχίας" που πάει να προβάλλει αυτός ο αστικός πόλος; Φυσικά η πολιτική κατάντια της ψευτοαριστεράς, σε συνθήκες ραγδαίας υποχώρησης του επαναστατικού και του εργατικού-λαϊκού μας κινήματος λειτουργεί πλέον ως ο στρατολόγος της συντηρητικούρας και του φασισμού. Γιατί την αγανάχτηση, το θυμό, το αδιέξοδο και την απελπισία που γυρεύει να ξεσπάσει, αυτά ακριβώς τα φαινόμενα εκμεταλλεύεται διεθνώς πλέον η μαύρη μαυρίλα... )\nΕνάντια στη σημερινή απόπειρα των πιο μαύρων κι αδίστακτων εχθρών του λαού να μανιπουλάρουν τους μαθητές, δόθηκε στη δημοσιότητα από τη νεολαία του ΚΟΜΜΟΥΝΙΣΤΙΚΟΥ ΚΟΜΜΑΤΟΣ ΕΛΛΑΔΑΣ (μαρξιστικού-λενινιστικού) η παρακάτω ανακοίνωση. Μια ανακοίνωση, που αποτελεί ξεσκέπασμα και ηχηρό σκαμπίλι για όλους τους φασίστες, πατριδοκάπηλους και πολεμοκάπηλους. Χαστούκι σε όλους εκείνους τους -κατ' ουσίαν- ραγιάδες και λακέδες του ντόπιου καπιταλισμού και των δυτικών ιμπεριαλιστών επικυρίαρχων, που θέλουν σήμερα να κάνουν τη νέα γενιά σαν και τα μούτρα τους....\nΕίναι ένα καλό δίδαγμα για όλους μας! Γι' αυτό και την αναδημοσιεύουμε στην ιστοσελίδα μας:\nΟι καταλήψεις είναι μέσο πάλης\nΜέσο οργάνωσης και αγώνα για τα δικαιώματα της νεολαίας.\nΌχι κήρυγμα μίσους και εθνικισμού!\nΓια δωρεάν παιδεία. Για την βελτίωση των συνθηκών σπουδών ενάντια στα άθλια εξεταστικά όπως του Αρσένη. Ενάντια στα σχολεία-ερείπια. Για να μην περάσουν τα μέτρα Κοντογιαννόπουλου του ‘90-'91, όταν ήθελαν να καταργήσουν το δωρεάν σύγραμμα, την σίτιση και τη στέγαση στο πανεπιστήμιο και να ντύσουν τους μαθητές με ποδιές. Για καλύτερους μισθούς των καθηγητών. Ενάντια στα αντιλαϊκά-αντεργατικά μέτρα. Ενάντια στην κατάρηση του άρθρου 16 το 2006-07 και ενάντια στους νόμους που στερούν το λαϊκό δικαίωμα στις σπουδές.\nΕνάντια στον πόλεμο και τον ιμπεριαλισμό. Ενάντια στους Αμερικανο-ΝΑΤΟϊκούς βομβαρδισμούς στην Γιουγκοσλαβία. Για να μην χύσουν το αίμα τους οι λαοί των Βαλκανίων ο ένας απέναντι στον άλλον. Ενάντια στο πόλεμο στο Ιράκ, στο Αφγανιστάν. Ενάντια στις σφαγές στην Παλαιστίνη. Για να φύγουν οι βάσεις του θανάτου. Ενάντια στους φονιάδες των λαών, σε αλληλεγγύη με τους λαούς όλου του κόσμου. Για να μην γίνει η νεολαία κρέας για τα κανόνια τους.\nΕνάντια στην κρατική καταστολή και τον φασισμό. Για την δολοφονία του καθηγητή Νίκου Τεμπονέρα, που υπερασπίστηκε τους μαθητές του, από τραμπούκους της ΟΝΝΕΔ. Για τον Αλέξη Γρηγορόπουλο, που πυροβολήθηκε από τον ειδικό φρουρό. Για τον Παύλο Φύσσα, που δολοφονήθηκε από τους ναζί μαχαιροβγάλτες. Ενάντια στα μαθητοδικεία, που δίκασαν μια γενιά αγωνιστών, επειδή τόλμησαν να αντισταθούν και να διεκδικήσουν.\nΕνάντια στην Αμερικανόδουλη Χούντα. Για μια Ελλάδα λεύτερη, από ΝΑΤΟ, Αμερικάνους, και ντόπιους εκμεταλλευτές, με τον εργαζόμενο λαό αφέντη στον τόπο του. Έξω από την Ευρωπαϊκή Ένωση.\nΤα φασιστοειδή που τόσα χρόνια δεν μπήκανε μπροστά σε κανένα αγώνα της νεολαίας για μια καλύτερη ζωή, πιστοί υπηρέτες του καπιταλιστικού-ιμπεριαλιστικού συστήματος, θέλουν να τις μετατρέψουν σε κήρυγμα μίσους και εθνικισμού.


Andromeda Books - Sailing in the Aegean : Readings on the Economy and Trade Routes\nComments: Meletemata 53 / ΜΕΛΕΤΗΜΑΤΑ 53 / p. xi, 256, 1 fold. tabl.\nISBN-03: 9607905415 / 960-7905-41-5


Alumil: Ανακοίνωση αποτελεσμάτων 2016 - Profilnet.gr\nAlumil: Ανακοίνωση αποτελεσμάτων 2016\nΗ διοίκηση της «ΑΛΟΥΜΥΛ ΒΙΟΜΗΧΑΝΙΑ ΑΛΟΥΜΙΝΙΟΥ Α.Ε.» για το 2016, ανακοινώνει για τον Όμιλο, αύξηση των πωλήσεων της τάξεως του 5,7%, φθάνοντας τα euro 202,1 εκ., (έναντι euro 191,2 εκ. του 2015). Επίσης παρουσιάζεται αύξηση του μικτού κέρδους κατά 26,7% περίπου, στα euro 47,1 εκ. (έναντι euro 37,2 εκ. του 2015).\nΤα κέρδη προ φόρων, τόκων και αποσβέσεων (EBITDA), παρουσίασαν σημαντική αύξηση κατά 75,4% σε σχέση με το αντίστοιχο περσινό διάστημα και διαμορφώθηκαν στα euro 15,0 εκ. περίπου (έναντι euro 8,6 εκ. για το 2015). Στα αποτελέσματα (προ φόρων και μετά φόρων) παρουσιάζονται κέρδη έναντι ζημιών της αντίστοιχης περσινής περιόδου.\nΠιο συγκεκριμένα τα αποτελέσματα προ φόρων παρουσιάζουν κέρδη euro 0,1 εκ. (έναντι ζημιών euro 7,8 εκ. για το 2015) και τα αποτελέσματα μετά φόρων παρουσιάζουν κέρδη euro 0,1 εκ. (έναντι ζημιών euro 8,1 εκ. για το 2015).\nΌσον αφορά στα αποτελέσματα της μητρικής, οι πωλήσεις για το 2016 αυξήθηκαν κατά 9,0% περίπου, στα euro 121,7 εκ. (έναντι euro 111,6 εκ. του 2015). Το μικτό κέρδος αυξήθηκε κατά 37,7% περίπου, στα euro 15,3 εκ. (έναντι euro 11,1 εκ. του 2015). Οι ζημιές προ φόρων παρουσίασαν μείωση και διαμορφώθηκαν στα μείον euro 5,5 εκ. περίπου έναντι ζημιών euro 12,9 εκ. για το 2015.\nΕίναι πολύ σημαντικό να σημειωθεί ότι, η αύξηση του κύκλου εργασιών, τόσο στον όμιλο όσο και στη μητρική εταιρία, οφείλεται κατά κύριο λόγω στην αύξηση των ποσοτήτων πώλησης (δηλ. profil Αλουμινίου, σε Kg) σε σχέση με την αντίστοιχη περσινή περίοδο. Η αύξηση των ποσοτήτων πώλησης ήταν 14% περίπου για τον όμιλο και 25% περίπου για τη μητρική, σε σχέση με την αντίστοιχη περσινή περίοδο. Παράλληλα πρέπει να τονιστεί ότι ο κύκλος εργασιών σε αξίες επηρεάστηκε αρνητικά από την πτώση των τιμών του αλουμινίου διεθνώς, ειδικά το α’ 9μηνο.\nΟ όμιλος συνεχίζοντας την στρατηγική εξωστρέφειας, ενισχύει συνεχώς την εμπορική παρουσία του σε Μέση Ανατολή, Αφρική, Ασία, Αμερική και Αυστραλία, µε σκοπό την ενίσχυση των μεριδίων αγοράς. Επίσης με την αναδιάρθρωση του Ομίλου, τον εξ ορθολογισμό του τρόπου λειτουργίας του και με την παραγωγή νέων προϊόντων υψηλής προστιθέμενης αξίας, η διοίκηση του ομίλου έχει καταφέρει όπως δείχνουν και τα παραπάνω αποτελέσματα, την αύξηση του κύκλου εργασιών, την σημαντική αύξηση του EBITDA (κέρδη προ φόρων, τόκων και αποσβέσεων), καθώς και την επίτευξη κερδών στα αποτελέσματα του ομίλου.\nΤο Διοικητικό Συμβούλιο της Εταιρίας δεν πρότεινε τη διανομή μερίσματος για τη χρήση 2016 και αναμένεται η έγκριση από την Γενική Συνέλευση των Μετόχων.\nΤονίζεται πως οι Οικονομικές Καταστάσεις καθώς επίσης τα Στοιχεία και Πληροφορίες του Ομίλου και της Εταιρίας είναι από σήμερα, Παρασκευή 28 Απριλίου 2017, διαθέσιμα στον ηλεκτρονικό κόμβο της ΑΛΟΥΜΥΛ, www.alumil.com, καθώς επίσης και στην ιστοσελίδα του Χρηματιστηρίου Αθηνών www.helex.gr\nalumil EBITDA ΑΛΟΥΜΥΛ ΒΙΟΜΗΧΑΝΙΑ ΑΛΟΥΜΙΝΙΟΥ Α.Ε ανακοίνωση αποτελέσματα αποτελέσματα 2016 αύξηση κέρδη\nAlumil: Ενάντια στον κορονοϊό με αυστηρά μέτρα...\nAlumil: Συστήματα της σειράς SMARTIA στο Arma Kule\nExtra Profil – Ιούνιος 1998: Παρουσίαση της Alumil...\nΕλληνική Ένωση Αλουμινίου: Ανακοίνωση για μη αναστολή...


Κωνσταντίνος Μπογδάνος | Cretalive\nΜε βροχές ο εορτασμός της 28ης Οκτωβρίου στην Κρήτη\nΦώφη Γεννηματά: Γιόρτασε τα γενέθλια του γιου της στο νοσοκομείο μια ημέρα πριν πέσει σε κώμα\nΔικαίωση για την Ιωάννα:«Μπορώ πια να επικεντρωθώ στην υγεία μου»\n106 νέα κρούσματα κορωνοϊού στην Κρήτη\nΕθελοντές στο Αρκαλοχώρι: Στον “πόλεμο” κανείς δεν περισσεύει!\nΜητσοτάκης: Ειδικό πρόγραμμα για την πρόληψη του καρκίνου με το όνομα της Φώφης\nΟινότροπες: Ο μύθος ζωντανεύει στις Αρχάνες\n16χρονη μπήκε στο νοσοκομείο για ίωση και απεβίωσε μετά από 7 ημέρες νοσηλείας\nΒασιλακόπουλος: «Έρχεται άνοδος κρουσμάτων το επόμενο δίμηνο»\nΟ Κώστας Ουράνης και το μετάλλιο του Μουσολίνι που του χάρισαν στη Νεάπολη το 1947\nΤα πρωτοσέλιδα των εφημερίδων, σήμερα\nΒ.Λαμπρινός: Οι Έλληνες του 1940 μάς δείχνουν το δρόμο του αγώνα\nΔημόσιο: Πώς θα γίνεται η αξιολόγηση των δημοσίων υπαλλήλων\n28η Οκτωβρίου: Αυστηρά μέτρα και ακυρώσεις παρελάσεων\nΗ Αυστραλία δε θα στηρίξει τη δέσμευση για τη μείωση των εκπομπών μεθανίου κατά 30% ως το 2030\nΑρχιεπίσκοπος Αυστραλίας Μακάριος: «Τα παιδιά μας να γνωρίζουν για ποιες αξίες αγωνίζονταν οι πρόγονοί τους»\n367 μετανάστες που είχαν διασωθεί από τους Γιατρούς Χωρίς Σύνορα αποβιβάστηκαν εντέλει στη Σικελία\n"Έρχεται ο Grazzi... Πόλεμος"\nΛευκό κρασί και τυρί είναι τα καύσιμα του γαμήλιου αυτοκινήτου του πρίγκιπα Ουίλιαμ και της Κέιτ\nΤα ζώδια που δεν πρέπει να εμπιστεύεστε\nΠερισσότερες ψηφιακές υπηρεσίες υγείας θέλουν οι Έλληνες πολίτες\nΠοιο αντικείμενο δεν πρέπει να καθαρίζετε με χαρτί κουζίνας\nΗ ΔΑΣ-ΕΚΗ για το αποτέλεσμα των εκλογών στο ΕΚΗ\nΠΕΜΠΤΗ 28.10.2021 Ηρακλειο 17 °C\n7 Οκτωβρίου 2021 / 20:35\nΟι φρεγάτες, οι γραβάτες, ο Μπογδάνος και ο Πάνος\nΠροσωπικές αναφορές και αιχμές μεταξύ Μητσοτάκη και Τσίπρα στη Βουλή\n7 Οκτωβρίου 2021 / 17:54\nΜητσοτάκης: Γι αυτό διέγραψα τον Μπογδάνο\nΜήνυμα προς όλους έστειλε ο πρωθυπουργός\n6 Οκτωβρίου 2021 / 11:03\nΜπογδάνος: Η πρώτη αντίδραση για τη διαγραφή του\nH ανάρτησή του στα μέσα κοινωνικής δικτύωσης.\n6 Οκτωβρίου 2021 / 07:24\nΤο χρονικό μιας προαναγγελθείσας αποβολής και η οργή του Μαξίμου\nΗ αυστηρότητα του Δένδια και η παράκρουση του βουλευτή\n5 Οκτωβρίου 2021 / 23:50\nΔιαγραφή Μπογδάνου: Ο Κυρανάκης περιμένει «εξηγήσεις» από τον Μητσοτάκη\nΕξηγήσεις περιμένει ο Κωνσταντίνος Κυρανάκης για τη διαγραφή Μπογδάνου\n5 Οκτωβρίου 2021 / 23:05\nΜέΡΑ25 για διαγραφή Μπογδάνου:Πολύ λίγο, πολύ αργά, πολύ υποκριτικά\nΤο γραφείο Τύπου του κόμματος επιρρίπτει ευθύνες στην κυβέρνηση για τα «ακροδεξιά βαρίδια»\n5 Οκτωβρίου 2021 / 21:52\nΣΥΡΙΖΑ για Μπογδάνο: Ο Δένδιας εξέθεσε τον Μητσοτάκη - Να διαγράψει επίσης Αντωνίου και Τσικαλάγια\nΜετά από κάλυψη δύο εβδομάδων διέγραψε τον Μπογδάνο ο Μητσοτάκης\n5 Οκτωβρίου 2021 / 21:09\nΚυβερνητικές πηγές για διαγραφή Μπογδάνου: Όταν είχαμε πει κίτρινη κάρτα, το εννοούσαμε\nΩς μονόδρομο χαρακτήριζαν κυβερνητικές πηγές την απόφαση για διαγραφή Μπογδάνου μετά τα όσα εκτυλίχθηκαν στη Βουλή. «Όταν είχαμε πει κίτρινη κάρτα την προηγούμενη φορά το εννοούσαμε. Τώρα η απόφαση ήταν μονόδρομος», σχολίαζαν χαρακτηριστικά.\n5 Οκτωβρίου 2021 / 20:01\nΕκτός ΝΔ με απόφαση Μητσοτάκη ο Κωνσταντίνος Μπογδάνος\n5 Οκτωβρίου 2021 / 19:51\n«Καρφί» Δένδια για Μπογδάνο: Να σοβαρευτούμε γιατί η χώρα αντιμετωπίζει εθνική απειλή\n«Δεν βρισκόμαστε εδώ για να επιστρέψουμε στο κακό παρελθόν της χώρας αλλά για να συζητήσουμε την επιβίωση της πατρίδας μας στο μέλλον» είπε ο υπουργός Εξωτερικών\n17 Σεπτεμβρίου 2021 / 18:56\nΠαρέμβαση και από την Αρχή Προστασίας Δεδομένων για την ανάρτηση του καταλόγου με ονόματα νηπίων\nΕίχε προηγηθεί παρέμβαση της Εισαγγελίας Πρωτοδικών Αθηνών για το θέμα της δημοσιοποίησης των ονομάτων παιδιών που είναι εγγεγραμμένα και φοιτούν σε νηπιαγωγείο του κέντρου της Αθήνας στην ιστοσελίδα «mea culpa»\n17 Σεπτεμβρίου 2021 / 11:30\nΣΥΡΙΖΑ: Το όνομα Αντετοκούνμπο θα μπορούσε να είναι στα ονόματα μαθητών που δημοσίευσε ο Μπογδάνος\nΣφοδρή επίθεση από την αξιωματική αντιπολίτευση στον πρωθυπουργό με αφορμή το περιστατικό που αφορά τον βουλευτή της ΝΔ, Κωνσταντίνο Μπογδάνο.\n16 Σεπτεμβρίου 2021 / 18:27\nΕισαγγελική έρευνα για την λίστα με ονόματα παιδιών σε νηπιαγωγείο που αναδημοσίευσε ο Μπογδάνος\nΗ έρευνα στρέφεται προς πάσα κατεύθυνση\n16 Σεπτεμβρίου 2021 / 13:25\nΗ πράξη του Κωνσταντίνου Μπογδάνου ήταν λάθος, δήλωσε ο κυβερνητικός εκπρόσωπος Γιάννης Οικονόμου, τονίζοντας πως «οφείλω να ξεκαθαρίσω ότι ανάλογα λάθη στο μέλλον δεν θα μπορούν να γίνονται ανεκτά» - Tι είπε για τον εμβολιασμό των φοιτητών\n15 Σεπτεμβρίου 2021 / 15:54\nΣΥΡΙΖΑ και ΚΚΕ την διαγραφή Μπογδάνου για τον κατάλογο παιδιών σε νηπιαγωγείο\n«Φρικιαστική ενέργεια που έχει ως αποτέλεσμα να στοχοποιήσει μικρά παιδιά»\n15 Σεπτεμβρίου 2021 / 14:53\nΜέΡΑ25: «Αναμένουμε τη διαγραφή και απομάκρυνση του κ. Μπογδάνου από τη ΝΔ»\n«Μετά την κατακραυγή μέχρι και η σελίδα κατέβασε τις ρατσιστικές αυτές λίστες της ντροπής»\n9 Σεπτεμβρίου 2021 / 12:13\nΚωνσταντίνος Μπογδάνος: «Ανιστόρητη η απάντηση της Τζούλιας Νόβα»\n«Η Τζούλια Νόβα έχει κάθε δικαίωμα να μιλάει, αλλά πρέπει να διαβάσει ιστορία» δηλώνει στην κάμερα του MEGA Καλημέρα ο Kωνσταντίνος Μπογδάνος\n20 Ιουλίου 2021 / 16:49\nΒουλή: Την άρση ασυλίας του Μπογδάνου αποφάσισε η Ολομέλεια\n«Υπέρ» της άρσης ασυλίας του κ. Μπογδάνου τάχθηκαν 237 βουλευτές. Ένας βουλευτής ψήφισε «κατά». Ουδείς ψήφισε «παρών».\n15 Ιουνίου 2021 / 20:38\nΜπογδάνος: "Παρακράτηση 100 ευρώ όταν βουλευτής ψεύδεται" - Τρομερή απάντηση Παφίλη: "Είπες ψέμα, φέρε τα χρήματα"\nΤρομερός διάλογος ανάμεσα σε Μπογδάνο-Παφίλη και ένταση στη Βουλή\n22 Μαρτίου 2021 / 18:21\nΟ Μπογδάνος κόλλησε κορωνοϊό... από την αγάπη του κόσμου\nΤι είπε ο Κωνσταντίνος Μπογδάνος για το πώς νόσησε\n19 Μαρτίου 2021 / 19:54\nΜε κορωνοϊό διαγνώστηκε ο Κωνσταντίνος Μπογδάνος\nΤέθηκε σε καραντίνα\n2 Φεβρουαρίου 2021 / 20:03\nEμπρηστική επίθεση εις βάρος του Κωνσταντίνου Μπόγδανου\nΆγνωστοι τοποθέτησαν εμπρηστικούς μηχανισμούς στην είσοδο του σπιτιού του, και στο αυτοκινητο του\n15 Νοεμβρίου 2020 / 12:09\nΕξηγήσεις Μπογδάνου για την παρουσία του στο Πολυτεχνείο\n17 Οκτωβρίου 2020 / 20:22\nΝΔ: O ΣΥΡΙΖΑ εκτοξεύει λάσπη σπιλώνοντας προσωπικά τον κ. Μπογδάνο\nΑπάντηση της Νέας Δημοκρατίας στην ανακοίνωση ΣΥΡΙΖΑ που στοχοποιεί τον Κ. Μπογδάνο\n17 Οκτωβρίου 2020 / 17:31\nΣΥΡΙΖΑ: Να απαντήσει ο κ. Μπογδάνος για τη χρηματοδότηση του site του\n«Πολιτικά και ηθικά εκτεθειμένη η ΝΔ», τονίζει η ανακοίνωση\n9 Οκτωβρίου 2020 / 16:09\nΕκτός κοινοβουλευτικής επιτροπής φιλίας Ελλάδας-Αζερμπαϊτζάν ο Μπόγδανος\nΠαραιτήθηκε απο μέλος της κοινοβουλευτικής επιτροπής φιλίας Ελλάδας - Αζερμπαϊτζάν για λόγους συνείδησης\n28 Ιουνίου 2020 / 15:38\nΔικαστική νίκη Μπογδάνου έναντι Πολάκη\nΟ βουλευτής της ΝΔ σε ανάρτησή της γνωστοποίησε που θα προσφερθούν τα χρήματα της αποζημίωσης


Ανίχνευση γονιδίων και πρόληψη του καρκίνου\nΚατά τα τελευταία χρόνια ακούμε αρκετά συχνά ότι έχει ανακαλυφθεί και αναγνωρισθεί το ένα ή το άλλο γονίδιο που προκαλεί καρκίνο.\nΌμως ποια είναι η σημασία των ανακαλύψεων αυτών; Πόσο βοηθούνται οι ασθενείς;\nΜήπως βρίσκοντας ένα συγκεκριμένο γονίδιο που σχετίζεται με κάποιο καρκίνο σε ένα ασθενή που επί του παρόντος είναι υγιής, απλά του αυξάνουμε τον φόβο και την αγωνία;\nΉ μήπως η ανίχνευση του ύποπτου γονιδίου θα μπορούσε να οδηγήσει στην πρόληψη και έγκαιρη διάγνωση και έτσι να αυξήσει την επιβίωσή του και την ποιότητα ζωής του;\nΤα ερωτήματα αυτά είναι καίρια και βασανιστικά. Η πρόοδος της γενετικής επιστήμης μας επιτρέπει να έχουμε αυτού του είδους τις πληροφορίες για τους ασθενείς.\nΤαυτόχρονα όμως εμφανίζονται νέες προκλήσεις και αναμφίβολα ο πραγματικός μας στόχος είναι να έχουμε μια καλύτερη πρόληψη, που θα καταφέρει να μειώσει σημαντικά τη θνησιμότητα λόγω καρκίνου και να βελτιώσει ουσιαστικά την ποιότητα ζωής των ασθενών.\nΜέχρι σήμερα δεν είχαμε καμιά έρευνα που να δίνει απαντήσεις στα σοβαρά αυτά ερωτήματα. Δημοσιεύονται τώρα, στο Journal of Clinical Oncology, τα αποτελέσματα της πρώτης κλινικής έρευνας που έγινε από γιατρούς του γνωστού αντικαρκινικού κέντρου Memorial Sloan-Kettering Cancer Center της Νέας Υόρκης.\nΗ έρευνα αυτή, μας δίνει τις πρώτες ενδείξεις για τη χρησιμότητα και αποτελεσματικότητα της εφαρμογής των πληροφοριών σχετικών με τα γονίδια του καρκίνου όπως επίσης και για τον τρόπο με τον οποίο θα μπορούσε να πραγματοποιηθεί ένα σχετικό πρόγραμμα πρόληψης.\nΣτην έρευνα έλαβαν μέρος 251 γυναίκες, οι οποίες έφεραν τα παθολογικά γονίδια BRCA1 και BRCA2.\nΗ παρουσία των γονιδίων BRCA1 και BRCA2 σε μια γυναίκα, αυξάνει κατά 20 φορές τον κίνδυνο να παρουσιάσει καρκίνο του μαστού και κατά 9 φορές να παρουσιάσει καρκίνο της ωοθήκης.\nΑυτό όμως δεν σημαίνει ότι οποιαδήποτε γυναίκα έχει αυτά τα γονίδια, θα παρουσιάσει αναγκαστικά καρκίνο του μαστού ή της ωοθήκης.\nΓια το λόγο αυτό οποιαδήποτε προφυλακτική αφαίρεση των μαστών ή των ωοθηκών για σκοπούς πρόληψης λόγω της ύπαρξης στη γυναίκα των γονιδίων BRCA1 και BRCA2, δεν είναι σωστή προσέγγιση.\nΟι γυναίκες που έλαβαν μέρος στην έρευνα υποβλήθηκαν σε ένα πρόγραμμα στενής τακτικής παρακολούθησης που περιελάμβανε συχνές κλινικές και απεικονιστικές εξετάσεις.\nΚατά τη χρονική διάρκεια της παρακολούθησης που ήταν 24 μήνες, με βάση τα αποτελέσματα 29 γυναίκες επέλεξαν να κάνουν μαστεκτομή. Σε δύο από αυτές βρέθηκε καρκίνος.\nΆλλες 90 γυναίκες επέλεξαν να υποβληθούν σε αφαίρεση των ωοθηκών. Σε δύο από αυτές βρέθηκε καρκίνος των ωοθηκών σε ένα πρώιμο στάδιο.\nΜεταξύ των γυναικών που δεν επέλεξαν τη μαστεκτομή, η παρακολούθηση με την κλινική εξέταση και τη μαστογραφία, ανίχνευσε 12 καρκίνους του μαστού. Επίσης ανιχνεύτηκαν με τη βοήθεια του υπερηχογραφήματος και των αναλύσεων αίματος, 5 καρκίνοι των ωοθηκών.\nΌλοι οι καρκίνοι που ανιχνεύτηκαν με τον τρόπο αυτό στις γυναίκες της έρευνας, ήταν σε πρώιμα στάδια.\nΤα συμπεράσματα των ερευνητών είναι ότι η γενετική μελέτη, η ανίχνευση ογκογονιδίων και η στενή κλινική παρακολούθηση γυναικών που παρουσιάζουν ψηλό κίνδυνο λόγω κληρονομικότητας ή λόγω γενετικής προδιάθεσης, φαίνεται ότι βοηθούν ουσιαστικά στην έγκαιρη διάγνωση των καρκίνων του μαστού και της ωοθήκης.\nΕμείς θα τονίσουμε ότι παρά το γεγονός ότι τα αποτελέσματα αυτά, είναι τα πρώτα που μας προσφέρουν οι έρευνες στον τομέα της πρόληψης που βασίζεται στα γονίδια που έχουν σχέση με τον καρκίνο, εντούτοις είναι αρκετά πειστικά και ενθαρρυντικά.\nΘα πρέπει να αναμένουμε να δούμε και άλλες μελέτες σχετικές με το θέμα, για να φανεί η πραγματική αξία των σύγχρονων αυτών μεθόδων και κατά πόσο αυξάνουν την επιβίωση και την ποιότητα ζωής των ασθενών που φέρουν τα παθολογικά γονίδια BRCA1, BRCA2 και άλλα που σχετίζονται με διάφορους καρκίνους.\nJournal of Clinical Oncology, 2002;20:1260-1268, Μάρτιος 2002.


Ιταλικές «σειρήνες» για τον Μπεγερίν | Goal News Cy\nΔιεθνή Αθλητικά Νέα | Διεθνή Ποδοσφαιρικά ΝέαPREMIER LEAGUEΙταλικές «σειρήνες» για τον Μπεγερίν\nΟ ατζέντης του Έκτορ Μπεγερίν αποκάλυψε ότι ομάδα της Serie A έχει δείξει ενδιαφέρον για τον πελάτη του.\nΩστόσο ο 24χρονος στόπερ δεν έχει σκεφτεί να αποχωρήσει από τους «κανονιέρηδες», αγωνιζόμενος στην αγγλική ομάδα από το 2013, εκτός από μια σεζόν που πήγε δανεικός στην Γουότφορντ.\n«Αυτή τη στιγμή έχει επικεντρωθεί στην ομάδα του. Προέρχεται από έναν σοβαρό τραυματισμό και προσπαθεί να επανέλθει στα επιθυμητά επίπεδα. Του αρέσει η Ιταλία και ήδη υπάρχει ενδιαφέρον από έναν σύλλογο που δεν μπορώ να πω», ανέφερε αρχικά ο Αλμπέρτο Μποτίν και ολοκλήρωσε:\n«Ο Έκτορ δεσμεύεται με μακράς διάρκειας συμβόλαιο και δεν θα είναι εύκολο να τον πάρει κάποιος από την Άρσεναλ, μιλάμε για τον δεύτερο αρχηγό της. Θα δούμε πως θα πάει η χρονιά».


Μερικές φορές έχετε την εντύπωση ότι η ζωή είναι ακόμα κακή τύχη. Ακόμα κι αν κατορθώσετε να προχωρήσετε ένα βήμα μπροστά, πρέπει να επιστρέψετε δύο βήματα. Αυτές οι ανώνυμες αρνητικές περιστάσεις, τα τυχαία γεγονότα και η ατυχής ανάγκη να ληφθούν σοβαρά υπόψη. Αντίστροφη λάθος κάρτα. Όσον αφορά τις οικονομικές πτυχές (και όχι μόνο), ο λαγουδάκι Lucky Cat αποτελεί ανεκτίμητη βοήθεια.\nΛέγεται ότι η ζωή είναι ένας συνεχής αγώνας – με αντιξοότητες, μερικές φορές κακή μοίρα, με δικές της αδυναμίες. Συμβαίνει όμως ότι αυτό είναι πάρα πολύ και ο άνθρωπος κάμπτεται ή σπάει υπό υπερβολικό βάρος. Οι καλές προθέσεις και ακόμη και οι δράσεις δεν ανταμείβονται. Η Trud σπάνια αποπληρώνει. Εν τω μεταξύ, άλλοι γεννιούνται κάτω από ένα ευτυχισμένο αστέρι και έχουν τη ζωή τους σε ανηφόρα. Δεν είναι δίκαιο.\nΗ Fortuna συνήθως ευνοεί τους πλούσιους – είναι δύσκολο να το συζητήσουμε. Γιατί συμβαίνει αυτό; Αν μια τέτοια κατάσταση υποδιαιρεθεί σε πρωταρχικούς παράγοντες, θα αποδειχθεί ότι πολλές αόρατες δυνάμεις επηρεάζουν τη ζωή μας – και όχι απαραίτητα αυτές τις δυαδικές προφανείς (κακές, καλές). Είναι πρωτίστως ενέργεια που δεν είναι ούτε κακή ούτε καλή. Όλα εξαρτώνται από το πώς θα χρησιμοποιηθεί. Ωστόσο, υπάρχει ένας τρόπος για να εστιάσετε, για παράδειγμα, στον εμπλουτισμό. Μια τέτοια λύση χρησιμοποιήθηκε στον φυλακτό της Lucky Cat.\nΤι αξίζει να γνωρίζετε για την Lucky Cat;\nΤο Lucky Cat είναι χειροποίητο φυλακτό, το οποίο έχει τη μορφή ενός μικρού κολιέ που απεικονίζει τη σιλουέτα μιας γάτας. Στο εσωτερικό υπάρχει μια πέτρα που προσαρμόζεται στις ατομικές ανάγκες και την ενέργεια ενός συγκεκριμένου ατόμου. Το προϊόν χρησιμοποιεί αστρολογικές γνώσεις.\nΟ χαρακτήρας της γάτας δεν είναι επίσης τυχαίος – στις ανατολικές χώρες, το ζώο θεωρείται σύμβολο οικονομικής και εμπορικής επιτυχίας. Η Lucky Cat δεν είναι ακριβώς μια αντανάκλαση ενός μανεκέν (“καλώντας γάτα”), αλλά εκτελεί παρόμοιες λειτουργίες.\nΤο κολιέ είναι τυλιγμένο σε μια οικολογική θήκη από οργαντά (ύφασμα από νήματα μεταξιού). Ο ταλαντευτής μπορεί να φορεθεί γύρω από το λαιμό, να τοποθετηθεί σε μια τσέπη ή πορτοφόλι. Δεν έχει σημασία, είναι σημαντικό να το έχετε μαζί σας όλη την ώρα. Δεν μπορείτε να το ξεχάσετε. Είναι επίσης ένα προσωπικό στοιχείο – για προσωπική χρήση.\nΠώς λειτουργεί ο τυφώνας Lucky Cat;\nΤο Lucky Cat είναι κατασκευασμένο από ειδικά κατασκευασμένο μεταλλικό κράμα στο οποίο έχει ενσωματωθεί πέτρα. Αυτή η λύση σας επιτρέπει να συσσωρεύετε ενέργεια και να την κατευθύνετε με τον σωστό τρόπο. Τα πρώτα θετικά αποτελέσματα γίνονται αισθητά μετά από μερικές εβδομάδες φθοράς.\nΠροκειμένου να χαμογελάσει η τύχη για εμάς, φυσικά, πρέπει να κάνουμε ορισμένα πράγματα. Αυτό γίνεται με βάση την αρχή – για να κερδίσετε, πρέπει να παίξετε. Στην πράξη, όμως, ο ταλαντευτής εργάζεται σε πολλές περιοχές και μερικές φορές εκπλήσσει με ένα θετικό και κερδοφόρο γεγονός ανεξάρτητο από τις δραστηριότητές μας. Η ευτυχία αξίζει επίσης να ενθαρρυνθεί.\nΤο φάσμα του τυχερού γάτας Lucky Cat:\nπαρέχει περιουσία και γρήγορο εμπλουτισμό.\nδιευκολύνει την εύρεση της αγάπης, την επίτευξη της ευτυχίας και της αρμονίας.\nείναι μια μαγική προστασία από την κακή ενέργεια και τις κακές προθέσεις.\nΠροστατεύει από τοξικούς ανθρώπους.\nπροσελκύει ευτυχείς “συμπτώσεις” και βοηθά να απαλλαγούμε από την κακή τύχη?\nευνοεί θετικές λύσεις σε δύσκολες περιπτώσεις ·\nβοηθά στην απεμπλοκή των ενεργειακών καναλιών.\nσας επιτρέπει να απαλλαγείτε από πολλά προβλήματα ζωής.\nείναι εξατομικευμένη για ένα συγκεκριμένο άτομο.\nΠοιες είναι οι απόψεις σχετικά με τα τυχερά παιχνίδια της Lucky Cat;\nΠολλοί άνθρωποι είναι σκεπτικοί σχετικά με τη λειτουργία της Lucky Cat, επειδή το κολιέ χρησιμοποιεί το πεδίο της επιστήμης που είναι ακόμα ανεξερεύνητο, βρίσκεται στα όρια της “μαγείας” (τόσες πολλές φαινομενικές θεωρούνται ότι δεν μπορούμε να εξηγήσουμε). Ευτυχώς, η αποτελεσματικότητά του δεν εξαρτάται εξ ολοκλήρου από την προσέγγιση του ατόμου που το φορά. Ο φυλακτής χρησιμοποιεί αόρατη ενέργεια, η δυσπιστία δεν έχει αιτιακή δύναμη και δεν μπορεί να το διαταράξει.\nΧιλιάδες χρήστες έχουν καταθέσει για τη θετική επίδραση του φυλακτή στη ζωή τους. Τις περισσότερες φορές, η δράση ήταν στοχευμένη – πήραν αυτό που ήθελαν με μεγάλη ακρίβεια. Μερικές φορές, υπήρχαν εκπλήξεις, αλλά ήταν εκείνοι που ήταν ευπρόσδεκτοι. Γι ‘αυτό πολλοί άνθρωποι συστήνουν την Τυχερή γάτα, χωρίς να ανησυχούν για τη γνώμη των αμφισβητιών. Επιλέξαμε επιλεκτικά πολλές από τις πολλές συστάσεις.\n“Πάντα αναρωτιόμουν τι συμβαίνει με μένα. Έχω ανηφορήσει από το σχολείο. Οι συμμαθητές μου έκαναν διακοπές στη Βουλγαρία ή ακόμα και στη λίμνη, τη στιγμή που συλλέγω φράουλες, σμέουρα, κεράσια, αρρονία και εργαζόμουν στην απογραφή του αγροκτήματος. Ωστόσο, δεν ήταν η σκληρή δουλειά που ήταν η χειρότερη, γιατί ήμουν ευτυχής που θα μπορούσα να βοηθήσω τους γονείς μου, αλλά την έλλειψη ορατού καρπού της δουλειάς. Παρά το γεγονός ότι καταφύγουμε καθ ‘όλη τη διάρκεια του έτους, τα χρήματα εξακολουθούσαν να λείπουν. Δεν υπήρχε φτώχεια, αλλά ήμουν χειρότερα ντυμένος, δεν υπήρχαν χρήματα για “ψυχαγωγία” και τα τρόφιμα αγοράζονταν με τον λιγότερο δαπανηρό τρόπο. Βιβλία για να διαβάσετε ήταν μια πολυτέλεια – ευτυχώς, θα μπορούσα να χρησιμοποιήσω τη βιβλιοθήκη. Οι γονείς μου παρενόχλησαν, αλλά μερικές φορές είχα την εντύπωση ότι δεν είχαν μεγάλες προσδοκίες από τη ζωή. Το πήραν όπως ήταν. Απερίσκεπτα. Δεν θα μπορούσα να το κάνω. Έμαθα επειγόντως γιατί μου διδάχθηκε ότι αυτός είναι ο δρόμος προς την επιτυχία. Αποφοίτησα από το γυμνάσιο με διάκριση, κατά τη διάρκεια των σπουδών μου εγκατέλειψα την κοινωνική ζωή για να έχω περισσότερο χρόνο να μάθω. Ήμουν ένας από τους καλύτερους για ένα χρόνο, αλλά η κακή τύχη μου θύμισε ένα άτομο. Για παράδειγμα, με τη μορφή μέσων σημείων, όταν έτρεξα από 0,02 για να λάβω υποτροφία. Δεν μπορούσα να υπολογίζω στην κοινωνική καταμέτρηση, επειδή τα κέρδη των γονέων μου ελήφθησαν υπόψη έχοντας ένα πεδίο. Το πεδίο, το οποίο, σύμφωνα με τους αξιωματούχους, έπρεπε να φέρει ζαχαρούχα κέρδη και μόλις επιστρέφει το κόστος. Μετά την αποφοίτησή μου, περιπλανιόμουν μετά από διάφορες πρακτικές πρακτικές για να φτάσω τελικά σε μια χαμηλά αμειβόμενη δουλειά στο κατάστημα. Ήμουν βαρεθεί με αυτό. Ρώτησα τον εαυτό μου: γιατί οι άλλοι το έχουν ευκολότερη; Σε ένα σημείο ήμουν τόσο απελπισμένος που κυριολεκτικά αρπάζω τα πάντα. Βρήκα Lucky Cat στο διαδίκτυο και αποφάσισα να βοηθήσω τον εαυτό μου. Δεν πίστευα πλήρως στη λειτουργία του, αλλά διαπίστωσα ότι ακόμα κι αν αποδειχθεί πλαστό, θα με αφήσει ένα ωραίο κολιέ (αγαπώ τις γάτες). Όταν μετά από λίγες εβδομάδες προήχθηκα για να αλλάξω διαχειριστή (και να αυξήσω) δεν το συνδυάσω με ένα φυλακτό. Ακόμα … έχω ακόμα περίεργες αλλά θετικές καταστάσεις. Εδώ βρήκα ένα χρυσό γαμήλιο δαχτυλίδι στο δρόμο και 100 ζλότι στο πεζοδρόμιο. Όπως και οι μικροδουλειές, αλλά αυτό ήταν κάτι καινούργιο για μένα. Ένα τόσο μικρό επίδομα από τη ζωή. Τώρα, με περισσότερο από ένα χρόνο προοπτική, είμαι βέβαιος ότι είναι η δράση Lucky Cat. Εργάστηκα στο κατάστημα εδώ και αρκετούς μήνες και αποφάσισα να ξεκινήσω τη δική μου επιχείρηση. Είμαι τώρα πρόεδρος ενός ερευνητικού ινστιτούτου στο οποίο πρόσφατα χορηγήθηκαν υπερβολικές επιχορηγήσεις για την ανάπτυξη ενός από τα έργα. Η υπόθεση; Δεν νομίζω … “ – Άννα, 30 ετών\n” Έχω απολαύσει το παιχνίδι από αμνημονεύτων χρόνων. Λίγο ενός μονόπλευρου ληστή, αλλά κυρίως στοιχηματίζω σε ποδοσφαιρικούς αγώνες. Υπάρχουν πολλά που μπορείτε να κερδίσετε σε αυτήν την επιχείρηση, ειδικά όταν δεν επιλέγετε αγαπημένα. Για πολύ καιρό, σκέφτηκα ότι “δήθεν” είναι η λέξη κλειδί εδώ. Κερτούσα κάτι, το κόστος άλλαξε, αλλά αυτά ήταν μάλλον μικρά ποσά. Αυτά για τα οποία αγοράζετε κάλτσες, κεμπάπ ή στην καλύτερη περίπτωση μπορείτε να πάρετε ένα χαρτζιλίκι για μια βραδιά στο μπαρ. Η κατάσταση άλλαξε όταν έφθασα για τον τυλιγμένο τυχερό γάτα. Βρήκα πληροφορίες για αυτόν και αποφάσισα να βοηθήσω τον εαυτό μου. Διαπίστωσα ότι κοστίζει πολύ λίγα για τις δυνητικές δυνατότητές του, οπότε αξίζει τον υπολογισμό του κινδύνου εξόδου. Αμέσως μετά την αγορά, στοιχηματίζω δώδεκα περίπου στοιχήματα και … μόνο ένας από αυτούς δούλεψε. Ήμουν νευρικός και ήθελα να στείλω πίσω το ελαττωματικό προϊόν. Δυστυχώς. Για περίπου δύο εβδομάδες περπάτησα δηλητηριασμένο και το κολιέ βρισκόταν στο πορτοφόλι μου. Στο τέλος, έβαλα αντικρουόμενες ομάδες. Ένας από αυτούς δεν είχε την ευκαιρία να κερδίσει – η ομάδα ήταν σε αμηχανία και το φαβορί δεν έχασε από οκτώ αγώνες. Ο αγώνας του Ντέιβιντ με τον Γολιάθ; Όπως αποδείχθηκε, οι ασθενές κέρδισαν την πρώτη και την τελευταία σεζόν. Πήρα πολλά χρήματα. Έχω διαθέσει μέρος για περαιτέρω στοιχήματα. Όλοι δεν μπήκαν, αλλά για άλλη μια φορά εμπλουτίστηκα αξιοπρεπώς. Σήμερα, μετά από μερικούς μήνες, λέω ότι ήταν η καλύτερη απόφαση της ζωής μου. Είμαι 23 χρονών και έχω ήδη αγοράσει ένα διαμέρισμα στούντιο! Δεν είναι σε πίστωση! Δεχόμουν ότι δεν γνωρίζω απαραίτητα τα αθλήματα και η Lucky Cat είναι υπεύθυνη για την τύχη μου. Είναι καλό! “- Artur, 23 χρονών\n“Από καιρό ονειρεύτηκα να πετάω στη Νέα Ζηλανδία. Όταν κοίταξα τον “Άρχοντας των Δαχτυλιδιών” έγινε η μεγαλύτερη μου επιθυμία. Δυστυχώς, παρέμενε ακόμα στη σφαίρα – ίσως κάποια μέρα … Συνειδητοποίησα ότι με την αμοιβή της συζύγου μου και την αρχαιότητα της πείνας, μπορούμε μόνο να αντέξουμε σε ετήσια ταξίδια γύρω από τη χώρα της, κάτι που δεν είναι κακό. Δεν υπάρχει τίποτα να διαμαρτύρονται. Κάποια στιγμή, η γυναίκα μου καυχήθηκε για το κολιέ της. Ήμουν έκπληκτος, γιατί μέχρι στιγμής δεν διαπίστωσα ότι ενδιαφέρεται υπερβολικά για γάτες. Και αυτό – όπως είπε – ήταν Lucky Cat. Έκανα τη διασκέδαση της, αλλά μόνο για ένα χρονικό διάστημα. Πρώτον, της προσφέρθηκε μόνιμη δουλειά υπό πολύ καλές συνθήκες. Αργότερα (πιθανότατα για την αγάπη) άρχισε να παίζει σε διάφορες λαχειοφόρες αγορές. Και όπως αποδείχθηκε – ποιο μικρό ή μικρό ποσό κέρδισε. Ήμουν ηλίθιος γιατί τα πρώτα της κέρδη που πληρώθηκαν σε ξεχωριστό λογαριασμό εξυπηρετούσαν τα όνειρά μου. Αφήσαμε και τα δύο για ένα όνειρο και ένα μήνα αργά το μήνα του μέλιτος – στη Νέα Ζηλανδία! “ – Robert, ηλικίας 38 ετών\n“Αγόρασα Lucky Cat επειδή ένας γείτονας από το μπλοκ το συνιστούσε σε μένα. Είπε ότι χάρη σε αυτόν στη ζωή της, η ευτυχία της συναντήθηκε και η κακή μοίρα τελικά απομακρύνθηκε από αυτήν. Γι ‘αυτό δεν δίσταζα. Άρχισα να φορούν κολιέ γύρω από το λαιμό μου. Μέχρι τώρα, έχω λύσει σταυρόλεξα, έχω πάρει μέρος σε διαγωνισμούς, αλλά ποτέ δεν έχω κερδίσει τίποτα. Τώρα ευτυχία μου ευτυχώς. Πρόσφατα κέρδισα ένα ποδήλατο. Το παρουσίασα στον εγγονό μου. Η επόμενη νίκη ήταν ένα ταξίδι. Δεν το χρειάζομαι για τα παλιά χρόνια, έτσι έδωσα τα εισιτήρια στα παιδιά. Χαίρομαι που η Lucky Cat μου επιτρέπει να βοηθήσω την οικογένειά μου. Νωρίτερα, δεν είχα τέτοιες ευκαιρίες . “ – Νταντούτα, ηλικίας 68 ετών\nΑξίζει να χρησιμοποιήσετε τη Lucky Cat; Η άποψή μας\nΛέγεται ότι η ευτυχία είναι μεταβλητή και μπορεί να απομακρυνθεί από εμάς στην ελάχιστη κατάλληλη στιγμή. Ωστόσο, μπορείτε να αποτρέψετε αυτό και να απολαύσετε την περιουσία σας χωρίς διακοπή. Ας πούμε ΔΕΝ καλή τύχη. Ας κερδίσουμε αυτόν τον ανέντιμο αγώνα ενάντια στην κακή μοίρα. Η επιτυχία είναι στα χέρια σας – απλά πρέπει να φτάσετε γι ‘αυτό. Η Lucky Cat παρέχει μια τέτοια εγγύηση.\nΣΗΜΕΙΩΣΗ: Για περιορισμένο χρονικό διάστημα, ο επίσημος διανομέας του talisman LUCKY CAT έχει μια ειδική προσφορά για τους αναγνώστες μας. Περιλαμβάνει μια τριπλή εγγύηση ικανοποίησης για τον φυλακτή σε περίπτωση που δεν φέρει τα αναμενόμενα αποτελέσματα.\nΚάντε κλικ εδώ για να δοκιμάσετε το LUCKY CAT talisman


08/02/18: Ημερήσιες ερωτικές προβλέψεις για όλα τα ζώδια - ΖΩΔΙΑ - XrimaOnline.gr\n08/02/18: Ημερήσιες ερωτικές προβλέψεις για όλα τα ζώδια\nΖΩΔΙΑ 08/02/18, 14:12\nΟ Άρης στο ζώδιό σου δε φείδεται ούτε ευκαιριών, ούτε προτάσεων, καμιά τους όμως δε φαίνεται να έχει τις προϋποθέσεις μιας σχέσης με διάρκεια και πολύ περισσότερο έμπιστης. Αν, μάλιστα, είσαι ήδη δεσμευμένος/η, δεν αποκλείεται να «σου μπουν "ψύλλοι στ’ αυτιά" κι όχι άδικα. Αν όμως, απλά, ενδιαφέρεσαι να περάσεις όμορφα, τότε μπορείς να ποντάρεις σε ένα ταξίδι ή μια εκδρομή που θα σου μείνει αξέχαστη!


Παγκόσμια Ημέρα Αλτσχάιμερ: Ποια η διαφορά ανάμεσα στο Αλτσχάιμερ και την άνοια\nΠαρασκευή, 21 Σεπτεμβρίου 2018 09:45\nΑπό το 2012, ο Σεπτέμβριος έχει καθιερωθεί ως Παγκόσμιος Μήνας Αλτσχάιμερ. Οι καμπάνιες ενημέρωσης και ευαισθητοποίησης που οργανώνονται στο πλαίσιο του μήνα αυτού κορυφώνονται στις 21 του μήνα, που είναι και η Παγκόσμια Ημέρα Αλτσχάιμερ.\nΗ σημερινή Παγκόσμια Ημέρα Αλτσχάιμερ είναι μια καλή αφορμή για να αποσαφηνίσουμε τη διαφορά ανάμεσα στο Αλτσχάιμερ και την άνοια, δύο έννοιες που πολλοί συχνά συγχέουν ή χρησιμοποιούν ως ισοδύναμες.\nΑλτσχάιμερ vs άνοια\nΚατ’ αρχάς, θα πρέπει να υπογραμμιστεί ότι η άνοια δεν αποτελεί μεμονωμένη νόσο, αλλά περιγράφει ένα σύνολο συμπτωμάτων όπως τα προβλήματα μνήμης, οι δυσκολίες στον συλλογισμό και την επίλυση προβλημάτων, καθώς και οι διαταραχές της ομιλίας και της αντίληψης.\nΗ άνοια είναι αποτέλεσμα διαφόρων επιμέρους νόσων που οδηγούν σε απώλεια νευρικών κυττάρων στον εγκέφαλο. Μία από αυτές τις νόσους –και μάλιστα η συχνότερη αιτία άνοιας– είναι το Αλτσχάιμερ. Βάσει στοιχείων του Παγκόσμιου Οργανισμού Υγείας, από το σύνολο των 50 εκατομμυρίων διαγνωσμένων περιστατικών άνοιας σε παγκόσμια κλίμακα, ποσοστό 60-70% οφείλεται στο Αλτσχάιμερ.\nΆλλες αιτίες της άνοιας είναι η αγγειακή άνοια και η άνοια με σωμάτια του Λούι (Lewy body dementia).\nΌταν ένα άτομο λαμβάνει διάγνωση για άνοια, συνήθως μαθαίνει και ποια είναι η ακριβής αιτία πίσω από τα συμπτώματά του. Αυτό βέβαια δεν συμβαίνει πάντα, καθώς ο γιατρός μπορεί απλώς να χρησιμοποιήσει τον όρο άνοια για να περιγράψει τα συμπτώματα.\nΣτα άτομα με Αλτσχάιμερ παρατηρείται επίσης μια έλλειψη σημαντικών χημικών ουσιών στον εγκέφαλο. Αυτή η έλλειψη έχει σαν αποτέλεσμα τα διάφορα μηνύματα να μη μεταφέρονται σωστά μεταξύ των νευρικών κυττάρων.\nΤο Αλτσχάιμερ συνήθως εκδηλώνεται με μια ήπια απώλεια μνήμης σε αρχικό στάδιο. Ο πάσχων μπορεί να δυσκολεύεται να θυμηθεί πρόσφατα γεγονότα ή να απομνημονεύσει πληροφορίες. Άλλες πρώιμες ενδείξεις Αλτσχάιμερ είναι η δυσκολία εξεύρεσης της κατάλληλης λέξης, η δυσκολία επίλυσης προβλημάτων και λήψης αποφάσεων ή η αντίληψη των τρισδιάστατων αντικειμένων.\nΌσο το Αλτσχάιμερ εξελίσσεται, οι διαταραχές της μνήμης, της επικοινωνίας, του συλλογισμού και του προσανατολισμού στον χώρο παρουσιάζουν σταδιακή επιδείνωση. Όσο χειροτερεύουν τα συμπτώματα τόσο αυξάνονται οι ανάγκες φροντίδας και υποστήριξης του πάσχοντα.\nΕπί του παρόντος δεν υπάρχει οριστική θεραπεία για το Αλτσχάιμερ, ωστόσο οι διαθέσιμες θεραπευτικές επιλογές στοχεύουν στην ανακούφιση από τα συμπτώματα ή την επιβράδυνση της εξέλιξης της νόσου.\nΜΗΝΑΣ ΑΛΤΣΧΑΙΜΕΡ · ΑΛΤΣΧΑΙΜΕΡ · ΠΑΓΚΟΣΜΙΑ ΗΜΕΡΑ ΑΛΤΣΧΑΙΜΕΡ


Εν Δελφοίς Έψιλον! ΟΥΡΑΝΙΟΙ ΕΛ! • Προβολή θέματος - ΥΠΑΡΧΕΙ Ο ΑΔΗΣ;\n[ Τώρα είναι Τετ Ιουν 23, 2021 6:36 pm ]\nΘέμα δημοσίευσης: ΥΠΑΡΧΕΙ Ο ΑΔΗΣ;\nΔημοσιεύτηκε: Κυρ Αύγ 03, 2008 7:00 pm\nΠροσευχηθηκα στο Θεο να μου δειξει, τι συμβαινει μετα το θανατο, αν υπαρχει κολαση και παραδεισος, και μου εδειξε σε τρια συνεχομενα βραδυα με τρια διαφορετικα ονειρα.\nΤο πρωτο βραδυ, βλεπω οτι ειμαι με ενα πληθος ανθρωπων, διαφορων ηλικιων, και ολοι μαζι κατεβαινουμε μεσα σε μια σηραγγα που ολο κατεβαινει προς τα εγκατα της γης. Στην αρχη δεν εχω καταλαβει τι γινεται, γιατι ετσι οπως κατεβαινουμε, ταυτοχρονα συζηταμε. Παρατηρω γυρω μου τι συμβαινει και ξαφνικα συνειδητοποιω, μια ανησυχια αρχιζει να με κυριευει, ρωταω τον εαυτο μου ρε συ στη κολαση παμε; Η σηραγγα οσο κατεβαινει τοσο στενευει, αναγκαζομαι να σκυψω, και με πιανει μια δυσφορια, και οσο περναει η ωρα αρχιζει να με κυριευει ενας πανικος. Καποια στιγμη η σηραγγα γινεται τοσο στενη που σερνομαστε ξαπλωτοι, και ολο στενευει. Τρομος με εχει κυριεψει, και τοτε λεω τελος, γυριζω πισω. Σερνομαι προς τα πισω και συνηδειτοποιω οτι δεν μπορω να φυγω, οσο προσπαθω να δραπετευσω στενευει το περασμα και δε χωραω να περασω, ειναι μονοδρομος, μονο προς τα κατω παει. Προσευχομαι στο Χριστο, οχι θεε μου οχι στη κολαση, και ξυπναω εντρομος. Το ερχομενο πρωι ερχεται η αμφιβολια, λεω στον εαυτο μου, ελα μωρε, ενα ονειρο ηταν, φαντασιες του μυαλου.\nΤο επομενο βραδυ, βλεπω παλι ονειρο, βρισκομαι σε ενα μερος οπου ξεκιναει ενα τουνελ υπαρχει μια τρυπα απο πανω μου, οπου χωραει ενας ανθρωπος να μπει, και συνεχως μπαινουν ανθρωποι, νεες κοπελες, νεοι ενα πληθος ανθρωπων ασταματητο. Τους φωναζω, μη μπαινετε μεσα, πατε στον αδη, αλλα ειναι αδιαφοροι στις φωνες μου. Ενας ποταμος ανθρωπων, ολοι στον κοσμο τους, δεν εχουν καταλαβει τι συμβαινει και ολο μπαινουν και κατηφοριζουν. Εχω τρομαξει, εχω συνειδητοποιησει οτι βλεπω τον δρομο για τον Αδη. Λεω θα βγω απο την τρυπα επανω , εγω δεν παω στον αδη, παω να περασω και η τρυπα μαγικα παλι στενευει και δεν χωραω. Ξυπναω εντρομος παλι, και με δακρυα προσευχομαι, αυτη τη φορα ειμαι σιγουρος. Τοτε με πιανει ο φοβος και ολη την επομενη μερα μια σκεψη περναει απο το μυαλο μου, λες να μου λεει ο θεος οτι πηγαινω στον Αδη.\nΤο τριτο βραδυ βλεπω παλι αλλο ονειρο. Βλεπω οτι ειμαι σε ενα μερος, αυτη τη φορα στην επιφανεια της γης. Βρισκομαι σε ενα μερος που μοιαζει με στρατοπαιδο εργασιας, αλλα δεν ειναι ακριβως στρατοπαιδο. Ολοι εχουν την εργασια τους, ο καθενας τη δικη του, κοσμος παει ερχεται, και εγω παρατηρω. Αναρωτιεμαι τι κουλο ειναι αυτο που βλεπω παλι, και μετα απο καποια ωρα η ωρες, χτυπαει ενα κουδουνι και σχολανε ολοι. Φευγω λοιπον, ειμαι με τα ποδια και περπαταω προς την πυλη, γυριζω και παρατηρω οτι ολοι φευγουν με αυτοκινητα και εγω ειμαι ο μοναδικος με τα ποδια. Ενα αυτοκινητο σταματαει μπροστα μου, και ο οδηγος μου λεει να παω μαζι τους, να μη περπαταω. Αρνουμαι ευγενικα, μπαινει στο αυτοκινητο και φευγει. Βλεπω τον αυτοκινητοδρομο απο το μερος που ειμαι, να ξετιλυγεται σαν φιδι προ τα κατω, και ειναι πιτα στο αυτοκινητο, χιλιομετρα ολοκληρα, ολοι μποτιλιαρισμενοι και στο βαθος χαμηλα παρατηρω οτι ο δρομος χανεται μεσα σε ενα τουνελ. Σκεφτομαι, πω πω τι ταλαιπωρια εχουν να τραβηξουν και αρχιζω να περπατω προς τα πανω, προς το βουνο. Ο δρομος ειναι χωματινος, γυρω μου υψωνονται θεορατα ελατα, ο αερας ειναι πεντακαθαρος, τραβαω δυνατες ρουφηξιες και γεμιζω τα πνευμονια μου.\nΟσο ανηφοριζω τοσο στενευει ο δρομος, οσπου καποια στιγμη, γινεται μονοπατι, και ολο ανηφοριζω και ολο γινεται πιο κακοτραχαλο, πετρες με εμποδιζουν να περπατησω σωστα, σκονταφτω αλλα συνεχιζω να ανηφοριζω και ολο στενευει το μονοπατι. Ειμαι ιδρωμενος λαχανιασμενος και εχω κουραστει. Φταω σε ενα σημειο οπου το μονοπατι κοβεται απο ενα βραχο κοφτερο και δε μπορω να προχωρησω. Πισω δε γυριζω, πρεπει να βρω ενα τροπο να περασω, δεξια μου ειναι μια βουναπλαγια με μεγαλη κλιση και με σαθρο εδαφος, και λιγα ελατα αραια τοποθετημενα. . και βρισκω τη λυση. Θα πηδηξω απο δεντρο σε δεντρο για να κρατηθω και μη παρασυρθω στο γκρεμο. Πηδαω προς τα κατω στο πρωτο, και με πανικο διαπιστωνω οτι το δεντρο μετα απο λιγα δευτερολεπτα υποχωρει και παρασυρομαι ολο προς τα κατω, οποτε αρχιζω να πηδαω απο δεντρο σε δεντρο πολυ γρηγορα πριν προλαβει να ξεριζωθει και με μεγαλο κοπο και κινδυνο καταφερνω να βγω στο μονοπατι εχοντας πια προσπερασει τον βραχο. Ξυπναω παλι εντρομος απο το ονειρο και αναρωτιεμαι τι να σημαινει αραγε, και ακουω τη φωνη του φυλακα αγγελου μου να μου λεει:\nΠΛΑΤΕΙΑ ΚΑΙ ΕΥΡΥΧΩΡΟΣ Η ΟΔΟΣ Η ΑΠΑΓΟΥΣΑ ΕΙΣ ΑΠΩΛΕΙΑ ΚΑΙ ΠΟΛΛΟΙ ΕΙΣΕΡΧΟΝΤΑΙ ΔΙ' ΑΥΤΗΣ, ΔΥΣΚΟΛΗ ΚΑΙ ΤΕΘΛΙΜΕΝΗ Η ΟΔΟΣ Η ΑΠΑΓΟΥΣΑ ΕΙΣ ΖΩΗΝ, ΚΑΙ ΛΙΓΟΙ ΕΙΣΙ ΟΙ ΕΥΡΙΣΚΟΝΤΕΣ ΑΥΤΗΝ...\nΘέμα δημοσίευσης: Re: ΥΠΑΡΧΕΙ Ο ΑΔΗΣ;\nΔημοσιεύτηκε: Παρ Φεβ 26, 2010 7:10 pm\nοταν εχει ηλιο εχουμε σκια οσο ο ηλιος δυει η σκια μας μεγαλωνει, οταν εχει δυσει ειμαστε η σκια μας. οι ψυχες στον Αδη τρωνε κρεατα και σαρκες και αιματα. εμεις τι τρωμε ? εδω ειναι ο Αδης της ψυχης μας εδω ειναι και ο παρ-αδησ-ος κατα χαρην Θεου.. οποιος δεν γνωριζει τουτα μηπως ειναι αδαης?


Ζάεφ: Δεν θα είμαστε Βορειο-Μακεδόνες : Ανιχνεύσεις\nΖάεφ: Δεν θα είμαστε Βορειο-Μακεδόνες\n7/11/18\t| 0\tσχόλια\t| 0\tαπαντήσεις\t| 207 εμφανίσεις\nΗ αντιπαράθεση κυβέρνησης και αντιπολίτευσης συνεχίζεται στο κοινοβούλιο των Σκοπίων.\nΣήμερα ο βουλευτής του VMRO-DPMNE και πρώην πρόεδρος του Κοινοβουλίου, Τράικο Βελανιόσκι, έκανε την ερώτηση στον πρωθυπουργό, Ζόραν Ζάεφ, εάν τώρα «θα αποκαλούμαστε Βορειο-μακεδόνες», επικρίνοντας τη Συμφωνία των Πρεσπών.\nΛαμβάνοντας το λόγο ο Ζάεφ είπε: «Καταλαβαίνω τις ανησυχίες, αλλά δεν μπορείτε να λέτε ότι θα είμαστε Βορειο-μακεδόνες. Η ταυτότητα δεν περιορίζεται από καμία διεθνή συμφωνία. Γεωγραφικά μόνο, θα υπάρχει ένα πρόσθετο και αυτό είναι όλο το τίμημα».\nΠρόσθεσε: «η απόφασή μας είναι όταν θα τεθεί σε ισχύ η συμφωνία με την Ελλάδα, με νόμιμο και δίκαιο τρόπο να προστατεύσουμε τον εαυτό μας και αυτό είναι το αίτημα της νέας κοινοβουλευτικής ομάδας».\nΟ Ζάεφ τόνισε ότι η συμφωνία προβλέπει την εφαρμογή των τροπολογιών για την επικύρωση της, ώστε να υπογραφεί το πρωτόκολλο ένταξης στο ΝΑΤΟ από την ελληνική πλευρά.\n« Απο τις αμερικανικές εκλογές στον πυρετό της Μεσογείου.\nΑυξήθηκε η ελληνική παρουσία στο Κογκρέσο: Σημαντικές νίκες ομογενών στην Νέα Υόρκη »


Ενιαία Αριστερή Κίνηση Κέρκυρας : ΜΕΓΑΛΕΣ ΑΠΕΡΓΙΑΚΕΣ ΣΥΓΚΕΝΤΡΩΣΕΙΣ - ΤΕΡΑΣΤΙΑ ΚΑΙ ΓΕΝΙΚΗ ΛΑΙΚΗ ΟΡΓΗ ΕΝΑΝΤΙΑ ΣΤΑ ΛΟΥΚΕΤΑ ΔΗΜΟΣΙΩΝ ΟΡΓΑΝΙΣΜΩΝ, ΑΠΟΛΥΣΕΙΣ, ΑΝΕΡΓΙΑ, ΦΑΣΙΣΤΙΚΟΥ ΤΥΠΟΥ ΑΥΤΑΡΧΙΣΜΟ - ΟΡΜΗΤΙΚΟ ΠΟΤΑΜΙ ΤΟ ΜΑΖΙΚΟ ΠΛΗΘΟΣ ΤΗΣ ΑΝΤΙΣΤΑΣΗΣ.\nΜΕΓΑΛΕΣ ΑΠΕΡΓΙΑΚΕΣ ΣΥΓΚΕΝΤΡΩΣΕΙΣ - ΤΕΡΑΣΤΙΑ ΚΑΙ ΓΕΝΙΚΗ ΛΑΙΚΗ ΟΡΓΗ ΕΝΑΝΤΙΑ ΣΤΑ ΛΟΥΚΕΤΑ ΔΗΜΟΣΙΩΝ ΟΡΓΑΝΙΣΜΩΝ, ΑΠΟΛΥΣΕΙΣ, ΑΝΕΡΓΙΑ, ΦΑΣΙΣΤΙΚΟΥ ΤΥΠΟΥ ΑΥΤΑΡΧΙΣΜΟ - ΟΡΜΗΤΙΚΟ ΠΟΤΑΜΙ ΤΟ ΜΑΖΙΚΟ ΠΛΗΘΟΣ ΤΗΣ ΑΝΤΙΣΤΑΣΗΣ.\nΤεράστια πλήθη λαού στους δρόμους, απαιτούν το ΕΩΣ ΕΔΩ..Να μην κλείσει η ΕΡΤ..Κανένα λουκέτο, καμία απόλυση, ΠΟΥΘΕΝΑ, δεν είναι ανεκτά..Η αντιλαϊκή πολιτική είναι αφόρητη και ατελείωτη παντού, στον ιδιωτικό και τον δημόσιο τομέα..Η πείνα, η ανεργία, η εξαθλίωση, ο διασυρμός και η ταπείνωση ενός ολόκληρου λαού ΔΕΝ ΜΠΟΡΕΙ ΝΑ ΣΥΝΕΧΙΣΤΕΙ ΠΛΕΟΝ...Ο κ. Σαμαράς ξεπέρασε κάθε πολιτικό και κοινωνικό "όριο" με την ομιλία του στους "επιχειρηματίες" του ΕΒΕΑ..Κυβερνά, ανοιχτά πλέον, με αυτούς και για αυτούς..Ο λαός που υποφέρει και αγωνιά αποτελεί για τον Σαμαρά "το χτες"..Δηλαδή "οι ζωντανοί με τους ζωντανούς και οι πεθαμένοι με τους πεθαμένους"..Ο λαός μας όμως πρέπει να ζήσει με ελπίδα και αξιοπρέπεια.. Και πρέπει να πάρει πίσω αυτά που αναίσχυντα, ύπουλα και μεθοδικά τού έχουν κλέψει το εγχώριο μπλοκ εξουσίας, η αντιπαραγωγική αλητο - αριστοκρατία και τα ιμπεριαλιστικά κέντρα...\nΑναρτήθηκε από Ενιαία Αριστερή Κίνηση Κέρκυρας στις 6:00 π.μ.